Корея Республикаси пойтахти Сеул шаҳрида “World Food Expo Korea – 2016” озиқ-овқат маҳсулотлари халқаро кўргазмаси бўлиб ўтди. Унда мамлакатимиз компания ва корхоналари ўз маҳсулотлари ва хизматлари билан иштирок этди.\nБиринчи Президентимиз Ислом Каримов раҳнамолигида кичик бизнес ва хусусий тадбиркорликни ривожлантириш, экспортбоп маҳсулотлар ишлаб чиқаришни кўпайтириш борасида амалга оширилган ишлар самарасида мамлакатимизнинг экспорт салоҳияти юксалиб бормоқда. Ўзбекистон Республикаси Президенти вазифасини бажарувчи Шавкат Мирзиёевнинг 2016 йил 5 октябрдаги "Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида”ги фармони мамлакатимизда қулай ишбилармонлик ва инвестициявий муҳитни янада яхшилаш, тадбиркорларнинг эркин фаолият кўрсатишини қўллаб-қувватлаш ва рағбатлантиришга хизмат қилмоқда.\nСоҳада амалга оширилаётган кенг кўламли ишлар самарасида “Made in Uzbekistan” ёрлиғи туширилган маҳсулотлар жаҳон бозорида кенг ўрин эгалламоқда. Кичик бизнес ва хусусий тадбиркорлик субъектларининг экспортини қўллаб-қувватлаш жамғармаси бунга муайян ҳисса қўшмоқда. Тадбиркорларнинг чет элларда ўтказилаётган йирик халқаро ярмаркалар, бизнес-форум ва кооперацион биржаларда иштирок этиши, харидорлар топиши ва шартномалар тузишига кўмаклашмоқда.\nИшбилармонларимиз турли мамлакатларда ўтказилаётган халқаро ярмарка ва кўргазмаларда иштирок этиб, маҳсулот ва хизматларига янги бозорлар топмоқда. “World Food Expo Korea – 2016” кўргазмаси ҳам бу борада муҳим аҳамият касб этди.\n– Мамлакатимизда кичик бизнес ва хусусий тадбиркорликни ривожлантиришга қаратилаётган доимий эътибор, яратилаётган кенг имконият ва имтиёзлар фаолиятимиз ривожида муҳим омил бўлаётир, – деди “Wheel of Progress” масъулияти чекланган жамияти раҳбари Абдувоҳид Муҳамедов. – Кичик бизнес ва хусусий тадбиркорлик субъектларининг экспортини қўллаб-қувватлаш жамғармаси кўмагида турли халқаро кўргазма ва ярмаркаларда қатнашиб, маҳсулотларимизни экспорт қилмоқдамиз. Халқаро озиқ-овқат кўргазмасида қуритилган мева ва сабзавот маҳсулотларимиз билан иштирок этдик. Мазкур кўргазмада кўплаб компаниялар билан ҳамкорликни ривожлантириш юзасидан музокаралар ўтказдик, қатор битимлар имзоладик.\n“World Food Expo Korea – 2016” мамлакатимиз озиқ-овқат маҳсулотлари ишлаб чиқарувчилари хизматларини халқаро бозорларга таклиф этиш, хорижий давлатлар ишбилармонлари билан савдо-иқтисодий ҳамкорлик ўрнатиш, мавжуд алоқаларни янада кенгайтириш, маҳсулот ва хизматларни экспорт қилиш бўйича келишувларга эришиш, юртимизга инвестициялар жалб этиш, истиқболли лойиҳалар ишлаб чиқиш ва амалга ошириш, халқаро бозор талабларини ўрганиш имконини берди. Унинг доирасида имзоланган ҳужжатлар ва эришилган келишувлар экспорт ҳажмини ошириш ва жўғрофиясини кенгайтиришга хизмат қилади.


00:00 / 25.10.2012 | eski savollar | 1304\nАссалом алайкум, домла! Мен, оилар а'зоим билан чэт давлатда тураман. Бу эрда ишларимиз/муаммоларимиз ечилмаябти. Ҳар сафар арзимаган нарса сабаб болиб қолябти. Тог'риси озимиз ҳам ҳайронмиз бундай болятганига. Биз озимизларни оқитиб юбормоқчи эдик, лекин бу эрда домлалар ундай оқимас экан. Биз тамонларда домлалар оқиб кояр эди. Шунинг учун, сизга расмимизни жонатсам, ошандан оқиб, дам солиб қоя оласизми? Олдинданжавоб учун катта раҳмат. ПС: агар керак болса, озингиз билан шаҳсан алоқага чикишимиз мумкин.\n- Сизлар дин тўғрисида, дам солиш тўғрисида нотўғри тушунчада экансизлар. Бу ҳақида мен алоҳида китоб ҳам ёзганман. Топиб ўқинглар. Ҳозир эса, Аллоҳ таоло ибодат қилиб, Ўзидан муаммоларингизни ҳал қилишини сўраб дуо қилинглар. Биз ҳам дуо қилиб турамиз.


Фермерлар уюшмаси кенгашга айлантирилади\nБу қарор натижасида фермерлар ишини назорат қилувчи ва улардан ойлик бадални ундирувчи уюшма яна 486 ходимга кенгайиб, унинг ҳар бир туманда 20 тадан вакили пайдо бўлади.\nЎзбекистон Фермерлар уюшмасидан олинган маълумотга кўра, президент Ислом Каримовнинг 22 октябр куни матбуотда эълон қилинган қарори асосида уюшма сафи яна 486 ходимга кенгаядиган бўлди.\nАйни пайтда уюшманинг республика барча вилоятлари ва йирик қишлоқ хўжалиги туманларида филиаллари мавжуд.\nПрезидент қарори асосида уюшма кенгаш мақомини олгач¸ ўзбекистонлик фермерларни бирлаштириши кўзда тутилган бу тузилманинг ҳар битта туманда ўз вакиллари пайдо бўлади.\nРеспублика Фермерлар уюшмасининг исмини ошкор қилмасликни сўраган расмийларидан бири Озодлик билан суҳбатда бундан буён фермер хўжаликлари фаолияти кузатуви қуйидан юқорига қараб шаклланишини айтди:\n- Аввал ҳамма туманларда ҳам вакилларимиз йўқ эди. Энди эса ҳар битта туманда фаол фермерлардан иборат 20 кишилик кенгашларимиз бўлади. Бу кенгаш аъзолари жойларда фермерларнинг фаолияти, муаммолари, ютуқлари ва камчиликларини кузатиб боради ва жойида ёрдам бериш ҳаракатини қилади, деди Фермерлар уюшмаси расмийси.\nУндан олинган маълумотга кўра, туман даражасидаги кенгаш ўз навбатида кўпи билан 15 аъзодан иборат бўлган вилоят кенгашига ҳисоб беради. Вилоят кенгаши эса 13 аъзоси бўлган республика кенгашига ҳисоб беради.\n- Ҳозир кенгашнинг молиявий xаражатларини таъминлаш бўйича вариантларни ишлаб чиқиш масаласи Молия вазирлигига юклатилган. Вазирлар икки ҳафта ичида ўз таклифини айтиши керак. Шу кунгача уюшма фермерларнинг аъзолик бадали ҳисобига ишлаб келаётган эди, деди Ўзбекистон Фермерлар уюшмасининг Озодлик билан микрофонсиз суҳбатлашган расмийси.\n"Уюшманинг кенгашга айлантирилиши бежиз эмас"\nБухоронинг Жондор туманида истиқомат қилувчи исмини ошкор қилмаслигимизни сўраган фермер Ўзбекистон Фермерлар уюшмасини тугатиш ва унинг ўрнига самаралироқ тузилма ташкил қилиш масаласи анчадан буён муҳокама этиб келинганини айтади.\nУнга кўра, Ўзбекистондаги аграр тузилмани яхши тушунадиган фермерлардан бу борада фикрлар ҳам олинган.\n- Лекин бизнинг фикримизча, уюшманинг ўрнига тузиладиган тузилма бундан бошқача бўлиши керак эди. Чунки, ҳозир энг илғор фермерлар маҳаллий ҳокимиятлар чизиғидан чиқмайдиган фермерлардир. Улардан тузилган кенгаш шу ҳукуматнинг буйруғини сўзсиз бажарадиган кенгаш бўлади ва натижада фермер хўжаликлари устидан назорат кучаяди, холос, дейди жондорлик фермер.\nҲокимларнинг фермер хўжаликлар устидан назоратни кучайтириш эҳтиёжи эса, бу фермерга кўра, сўнгги бир неча йилдан буён фақат ошиб бормоқда.\n- Чунки, фермер хўжаликларининг сони қисқариб бормоқда. Бошқача айтилса, шу давлат буйруғи билан пахтани экадиган ва ундан яхши ҳосил олишни биладиган асл фермерлар ишини ташлашга мажбур бўлаяпти. Натижада, минглаб гектар ерларга пахта экилмай, экин майдонлари заҳирага ўтиб кетяпти, дейди бу фермер.\n"Ўзбекистонда жами 66 минг 134 та фермер хўжалиги бор"\nБуни таъкидлаган Ўзбекистон Фермерлар уюшмаси масъулига кўра, бунча фермер хўжалиги ҳисобига 5 миллион 295 минг гектар ер ажратилган.\nЖондорлик фермер ўзи истиқомат қилиб турган туманда жами 17 минг гектар ер пахта, 6¸5 минг гектар ер эса ғала учун ажратилганини айтади.\n- Аммо ҳозир 13 минг гектар ерга пахта экиляпти. Қолган 4000 гектар ер эса давлат заҳирасига ўтиб кетган, бўм-бўш ётибди, дейди жондорлик фермер.\nХудди шундай ҳолат бутун республика бўйлаб йиллардан буён кузатилмоқда ва бир неча йил кетма-кет бўш қолган ерни яна ҳосилдор ерга айлантириш ҳам ўзига яраша муаммоларни келтириб чиқараётгани айтилмоқда.\n"Босим йилдан-йилга кучаймоқда"\nДавлат томонидан, асосан, пахта ва ғалла етиштиришга мўлжалланган фермер хўжаликлари раҳбарларининг сўнгги йилларда муттасил кучайиб бораётган босим оқибатида ишини топширишга мажбур бўлаётгани айтилади.\nБунга ўз тажрибасида гувоҳ бўлаётган жондорлик фермер айрим муаммоларни санаб ўтди.\n- Масалан, 20 центнер пахта олиш мумкин бўлган ердан 30-35 центнер пахта оласан, деган топшириқ бўлади. Фермер ҳам, раҳбар ҳам билади - бунча ҳосил олишнинг иложи йўқ. Кейин йил охирида босим бошланади, жанжал, уриш-сўкишлар бошланади. Фермер сўкиш эшитади, калтак ейди, охири иложсиз қўшиб ёзади ва ҳоказо, дейди жондорлик фермер.\nУнинг фикрича, айниқса, фермернинг ўз ҳисоб рақамидаги маблағига ўзи хўжайин эмаслиги, йил давомида давлат кўмаги сифатида унга кўрсатилган хизматларнинг хирмон йиғилганидан сўнг бир неча юз минг ва бир неча миллионлик қарзга айланиши ҳам фермерларни бездириб юборган.\nБунинг оқибатида, республикада пахта экиладиган майдонларнинг қисқариб бораётгани, пахта экилган майдонларда эса ҳосилдорликнинг пасайётгани ва йилдан-йилга ҳосил чўғининг камаяëтгани кузатилмоқда.\nЎзбекистон Президенти Ислом Каримов қарорида бу муаммолар очиқ тилга олинмаган бўлсада, асосий эътибор, фермер хўжаликларини мустаҳкамлаш ва хўжаликлар билан юқори турувчи ташкилотлар ўртасида алоқани кучайтириш, энг муҳими, хўжаликлар молиявий барқарорлигини мустаҳкамлашга қаратилган.\nАммо бу қарорга муносабат билдирган жондорлик фермер Озодлик билан суҳбат якунида уюшмани кенгашга айлантириш ва фермернинг ишини назоарт қиладиган "фаол фермерлар" сонини ошириш муаммога ечим бўлолмайди, деган хулосани тилга олди.


≡Спорт ✔ 279  13:38, 11.06.2018\n≡Спорт ✔ 325  13:36, 11.06.2018\n≡Хабарлар ✔ 418  13:36, 11.06.2018\nТИЛ ЮГУРИГИ – БОШГА\nМуомала – инсон зийнати дейишади. Аммо айрим одамлар тилига эрк бериб, турли қўпол гапларни айтишади. Ҳатто атрофида ёши катталар, хотин-қизлар, ёш болалар борлиги\nҳам парвосига келмай, ўзини гўё шердек тутишади...\n≡Қилмиш — қидирмиш ✔ 270  13:34, 11.06.2018\nЎтрор... Неча-неча жангу жадаллар, даҳшатли қирғинларни бошидан кечирган қадимий улкан шаҳар. Бир вақтлар хоразмшоҳлар давлатининг энг йирик савдо ва маданий марказларидан бири бўлган обод ва гавжум Ўтрор Чингизхон истилосидан сўнг култепага айланган, гўё унинг борлиқ шон-шуҳрати харобалар остига абадий кўмилгандек.\n≡Мулоҳаза ✔ 336  13:33, 11.06.2018\n«Инсон ўз қалбида — юракда бахтли»\nУлуғ инсонлар, халқ эътиборидаги ижодкорларнинг ҳаёт ва ижод йўли, ўй-қарашлари кўпчилигимиз учун доимо қизиқарли. Миллат тафаккурининг юксалишида, айниқса, шоир ва ёзувчилар муҳим ўрин тутади.\n≡Мулоҳаза ✔ 266  13:31, 11.06.2018\nОТА-ОНА, БОЛАЛАР ВА ИНТЕРНЕТ\nЗамонавий жамиятни илғор технологияларсиз, ҳаётимизни эса уяли телефону компьютерларсиз тасаввур қилиш қийин. Интернет давримиз тимсоли сифатида аста-секин атрофимизни ўраб оляпти, уйимизга, ҳатто руҳимизга кириб боряпти.\n≡Долзарб мавзу ✔ 421  13:29, 11.06.2018\nХотирангиз кучли бўлишини истайсизми?\nМутахассисларнинг фикрича, инсон хотираси 10 миллиард бирликдаги маълумотни сақлай олиш имкониятига эга. Бу жуда юқори кўрсаткич.\n≡Саломатлик ✔ 282  13:28, 11.06.2018\nЯхши нонушта сизга қувват, тетиклик, хуш кайфият бахш этади. Бироқ буни ҳамма ҳам билавермайди. Қўлига илинган ул-бул егуликлар билан наридан-бери нонушта қилади-ю, ишга ё ўқишга шошади. Эрта тонгда тановул қилинган айрим маҳсулотлар инсон саломатлигига салбий таъсир кўрсатиши мутахассислар томонидан кўп бора исботланган.\n≡Саломатлик ✔ 239  13:28, 11.06.2018\nҲУШИДАН КЕТИБ ҚОЛАДИ\nҚизим укол олган пайтида ҳушидан кетиб қолади. Бу бирор касаллик аломати эмасми?\n≡Саломатлик ✔ 215  13:27, 11.06.2018\nНЕГА АРИ ЧАҚСА, ТЕРИ ШИШАДИ?\nАри чақса, жиянимнинг ҳамма ёғи шишиб кетади, бундай ҳолатда қайси шифокорга мурожаат қилиш керак?\n≡Саломатлик ✔ 336  13:27, 11.06.2018\nҚОРИН ОҒРИСА, КЎРИЧАКМИ?..\nАгар тўсатдан қориннинг ўнг томони оғриб қолса, бу кўричак ёки бошқа касаллик белгиси эканлигини аниқлаш мумкинми?\n≡Саломатлик ✔ 250  13:26, 11.06.2018\nАҚЛ ТИШДАН КЕЧМАЙМАН\nТиш шифокорим ҳали чиқиб улгурмаган ақл тишимни олдириб ташлашимни айтди. Шу тўғрими? Балки, аввал рентген қилиш керакдир?\n≡Саломатлик ✔ 239  13:25, 11.06.2018\nЧЎЧИШНИНГ САБАБИ НИМА?\nФарзандим уйқусида кўп чўчийди. Бунинг бирор сабаби борми?\n≡Саломатлик ✔ 267  13:24, 11.06.2018\n≡Долзарб мавзу ✔ 398  13:23, 11.06.2018\n09 июн, Шанба 2019 2018 2017\nГенерал-майор Мирзарахимов Баходир Юлдашевич – ИИВ Халқаро аэропортларда хавфсизликни таъминлаш қўшинлари қўмондони лавозимига\nПолковник Худойназаров Шокиржон Абдумаликович – ИИВ Халқаро аэропортларда хавфсизликни таъминлаш қўшинлари қўмондонининг биринчи ўринбосари – штаб бошлиғи лавозимига\nПодполковник Рафиков Шухрат Хикматуллаевич – ИИВ Ўз хавфсизлиги бошқармаси бошлиғининг биринчи ўринбосари лавозимига


Кунни тўғри бошлаш ва тугатишга оид тавсиялар\nҲар куни кечқурун 15 дақиқа ва эрталаб 10 дақиқани ўзингизга бир неча савол бериш учун ажратинг. ThriveGlobal кунни тўғри ташкил қилишга доир тавсиялари билан бўлишди.\n1. Кечаги кундан бери қандайдир муҳим воқеа рўй бердими?\nБаъзи воқеа ё ҳодисалар кундалик режаларингизни қайта кўриб чиқишга мажбур қилади. Масалан, ўзингизни ёмон ҳис қилсангиз ёки яқинларингиз бетоб бўлиб қолишса, графикни қайта кўриб чиқишга тўғри келади.\nФақат дарҳол почтани текширишга киришманг. Ўйлаб кўринг, қандайдир бир хат ҳақиқатда кунингизга катта таъсир кўрсатиши мумкинми? Бевосита иш билан боғлиқ хабарларнигина кўздан кечиринг. Бутун почтани саралашга вақт кетказмай, фақат эрталабга режалаштирилган хабарларни кўриб чиқинг.\n2. Нима қилиш керак?\nКечқурун эртаси куни қилишингиз керак бўлган ишлар рўйхатини кўздан кечиринг. Зарурат туғилган тақдирда, уни тўлдиринг ёки қисқартиринг.\n3. Ҳозирнинг ўзида нимадан бошлаш керак?\nБир вазифани танлаб, бутун диққатингизни шунга қаратинг. Уч вазифани ҳаминқадар бажаргандан кўра бир вазифани яхшилаб бажаринг.\n1. Кун давомида нимага эришдингиз?\nНима қилганингиз ва нимага эришганингизни ёдга олинг. Ҳаёт — кичик қадамлар кетма-кетлиги, агар кичик ғалабалардан қувонмасангиз, катталари томон қадам ташлаш қийинроқ бўлади.\n2. Ҳозирнинг ўзида нимадир қилиш керак эмасми?\nБаъзан ниманидир бажаришни унутганлик туйғуси ишни бир четга суриб, дам олишга халақит беради. Ёддан чиқарилган ишни аниқлаш учун кирувчи почтангиз ва ишлар рўйхатини текширинг. Кейин уни эртангига қолдирсангиз, нима бўлиши ҳақида ўйлаб кўринг.\n3. Бугун улгурмаган ишингизни қачон қилиш керак?\nКун давомида яқин келажакда бажариш керак бўлган кўп ишлар пайдо бўлиши мумкин, бироқ бу уларга ҳозирнинг ўзидаёқ киришиш кераклигини билдирмайди. Уларни эртангига ёки бошқа аниқ бир муддатга режалаштиринг, бугун эса улар ҳақида ўйламасликка ҳаракат қилинг.\nАгар бугун бошлаган ишингизни тугата олмаган бўлсангиз, қаерда тўхтаганингизни ва кейинги қадам қандай бўлиши кераклигини белгилаб қўйинг. Шунда эртасига ишни давом эттиришингиз осон бўлади.\nсаволлар кундалик режалар


“Қора бозорда” АҚШ доллари курси кескин тушиб кетди\n13 май 2021, Тошкент вақти: 01:34\nЎзбекистон "қора бозорида" 100 АҚШ долларини уч пачка 1000 сўмликка алмаштириш мумкин.\nЎзбекистон “қора бозор”ида АҚШ доллари курси кескин тушиб кетди. “Қора бозор”да ишлайдиган валютафурушлар бу сафар ҳам долларнинг арзонлаганини Ўзбекистонда ишлаб чиқариладиган автомобилларнинг сўмга сотила бошлагани натижасида доллар олувчилардан, сотувчилар кўпайиб кетгани билан изоҳламоқда. Мамлакат автосалонларида машиналарнинг баъзи моделлари, ҳақиқатан, сўмга сотилаётган бўлса, баъзилари ҳали ҳам АҚШ долларига сотилмоқда. Мустақил иқтисодчилар қаттиқ валютанинг арзонлагани бошқа сабаблар билан ҳам боғлиқ демоқда.\nЎзбекистонда эркин валютанинг расмий курси Марказий банк томонидан белгиланса-да, маҳаллий тадбиркор ва иқтисодчилар одатда унинг “қора бозордаги” нархига реал курс, деб қарайдилар. Чунки айнан “қора бозордаги” курс бозор иқтисодиётининг талаб ва таклиф принципи асосида белгиланади.\nЎзбекистонда АҚШ долларининг “қора бозордаги” нархи кейинги бир ҳафта ичида ўртача 5-10 фоизга тушди.\nҲафта бошида 2800 сўмдан сотилган доллар бирданига 2650 сўмга тушди. Тошкентдаги “қора бозорлардан” бирида саррофлик қиладиган Муҳайё Озодликка жума куни АҚШ валютаси 2700 сўмдан олиниб, 2730 сўмдан сотилаётганини маълум қилди. Лекин бозордаги вазият беқарор бўлиб турибди, дейди у.\n- 2730дан сотаяпмиз. 2700дан олаяпмиз. Бу кўтарилгани. 2650 бўлиб кетган эди. Тушди, яна кўтарилаяпти. Янги йилга яқин яна тушиши ҳам мумкин. 3-4 кун олдин 2770 олиб 2800дан сотаëтган эдик,- дейди валютафуруш.\n“Қора бозорда” долларнинг тушиб кетиши август ойида ҳам кузатилган эди. Ўшанда валюта курси 2900 сўмдан бирданига 2650 сўмга тушиб кетган эди. Бунинг асосий сабаби Ўзбекистонда ишлаб чиқарилган автомобиллар миллий валюта – сўмга сотила бошлагани билан изоҳланган эди.\nМуҳайёнининг Озодликка айтишича, бу сафар ҳам сўмнинг қадри ошганига машина сотиб олмоқчи бўлган ўзбекистонликлар тўплаб қўйган долларларини бозорга олиб чиқаётгани сабаб бўлгани тахмин қилинмоқда.\n- Салонда машина сўмга сотила бошлаганига дейишди. Машиналар сўмга сотилаëтганига доллар тушиб кетди деган гап бор,- дейди тошкентлик валютафуруш.\nҲақиқатан, Тошкентдаги автосалонлардан бирининг ўзини таништирмаган ходими GM Uzbekistan чиқарган автомобил моделларининг баъзилари сўмга сотилаётганини маълум қилди. Лекин бунинг “қора бозордаги” валюта курсига таъсири ҳақида ҳеч нарса дея олмайман, чунки баъзи моделлар ҳамон АҚШ долларига сотилмоқда, дейди автосалон ходими.\n- Lacetti машинасининг биринчи позицияси сўмга, автомат коробкали Captiva ҳам сўмга 86 миллион сўмдан сотилмоқда. Лекин Cobalt ва Malibu машиналари долларга сотиляпти. Шунинг учун “қора бозорда”ги вазиятга бу таъсир қилдими, йўқми бундан хабаримиз йўқ, дейди Тошкентдаги автосалон вакили.\nАвгуст ойида доллар тушиши вазиятини изоҳлаган баъзи таҳлилчилар АҚШ долларининг “қора” курси махсус пасайтирилмоқда, бу муайан молиявий гуруҳларнинг “афёраси”, деган тахминни илгари сурган эди.\nЛекин ўшанда Озодлик билан суҳбатлашган ўзбекистонлик иқтисодчи Ориф Хошимов, бу фикрни инкор қилиб, валюта курсига “бошқа объектив омиллар” таъсир қилмоқда, деган фикрни илгари сурган эди.\n- Муомаладаги нақд пул массасининг тобора қисқариб бораëтганлиги. Ҳозир ҳаттоки Тошкент шаҳрида ҳам пенсионерларнинг анчагина қисми ўзининг пенсияларини, нафақаларини пластик карточка орқали бериш тизимига ўтилди. Талабалар ўзларининг стипендияларини пластик карточка орқали олаяпти. Яъни, муомаладаги нақд пул массаси ойдан ойга борган сари қисқариб бораяпти. Қанча кўп нақд пул бўлса, шунчалик долларнинг курси юқорироқ бўларди. Муомалада қанча кам нақд пул бўлса, параллел бозорда долларнинг курси шунча паст бўлади, дея изоҳлаган эди вазиятни иқтисодчи.\nЎзбекистон Марказий банки жорий ҳафта учун ўрнатган курс бўйича 1 АҚШ доллари 1976 сўм 44 тийнга тенг.


Ёзнинг энг шов-шувли трансфер "эртаги" поёнига етмоқда\n16:52 / 08.08.2016\n2012-йил августида 19 ёшли француз яримҳимоячиси Поль Погба Манчестердан Туринга кўчган эди. Ўшанда «Юнайтед» жамоаси 1 млн евро ишлаганди. Орадан кўп эмас, 4 йил ўтгач, футболчининг нархи 110 карра қимматлашди, «МЮ»нинг ўзи у учун 110 миллион евро тўлашга розилигини билдирди. Қуйида ёзги трансфер бозорининг асосий битими хусусида.\nТоп-футболчиларга нарх белгилаш борасидаги “тўсиқ” ортда қолди\nШундай қилиб, айтиш мумкинки, ўзига хос тўсиқ ортда қолди. Гарт Бэйл 3 йил мобайнида дунёнинг энг қиммат футболчиси унвонини сақлаб қолди. Бироқ, аслида «Реал Мадрид» қанча тўлагани хусусида аниқ рақамлар мавжуд эмас. Дастлаб, 91 млн евро тўлангани хусусида жар солинган бўлса-да, кейинчалик бирмунча ҳақиқатга яқин келадиган рақамни айтишди – 100 миллион евро (Transfermarkt манбасига кўра-101 млн евро).\nСаҳнада «Манчестер Юнайтид»\nЎтган ёзги мавсумда «МЮ» айнан ўша Бэйл учун 150 млн евро таклиф қилгани хусусида хабарлар пайдо бўлганди. Аммо, уларнинг барчаси миш-миш туркумидан эди, десак муболаға қилмаган бўламиз. Эндиликда ҳаммаси ҳақиқий: «қизил иблислар» Погба учун расман 100 “лимон”ни кўрдим демай сарфлаб юборишди.\nМесси, Неймар ва Роналду «эришолмаган» натижа\nПогбанинг агенти қанча олиши номаълум ва аслида буни билиш шарт ҳам эмас. Асосийси шуки, келаси мавсумдан бошлаб топ ўйинчилар учун бемалол 100 миллиондан ортиқ маблағ таклиф этилади. Бу эса, Месси, Роналду ёки Неймар билан эмас, балки «Олтин тўп»гача ҳали кўп тер тўкиши лозим бўлган футболчи билан амалга ошди.\nШу билан бирга, айтиш жозки, Моуриньонинг ҳолати янада мураккаблашди ва масъулияти янада жиддийлашди. Гап шундаки, у бу йил жамоаси курашадиган барча совринларни қўлга киритиши керак.\n«Манчестер Юнайтид»нинг бузилган мезони\nҚайд этиш лозим, «МЮ» Премьер лигада энг қиммат таркибга эга бўлмаган жамоалар сирасига киради. Бироқ, бу йилги ёзги трансферлар ойнасида Вудворд Европа жамоаларига 190 миллион еврони тарқатиб юборди (Мхитарян, Байи, Погба) ҳамда Златан Иброҳимович билан йиллик 11,5 млн евролик шартномани имзолади. Агар, «иблислар» ҳеч бир ўйинчисини сотмаганини эътиборга оладиган бўлсак, жамоанинг ёзги мувозанати бузилган ва бу рақам 200 миллион евролик зарар билан ўлчанмоқда.\nМоуриньонинг «200 фоизлик» мажбурияти\nШундай экан, Моуриньо АПЛнинг бош совринини қўлга киритиши баробарида Европа лигаси ўйинларида ҳам барча рақибларини доғда қолдириши лозим. Балки, УЕФА кубоги “танланган” мураббий учун унчалик ҳам муҳим аҳамият касб этмас, лекин бу фақат унинг муаммоси. Чунки, «МЮ» 2008-йилдан бери Европа мусобақаларида биронта ҳам совринни қўлга кирита олмаётгани ҳисобга олинса, Европа лигасининг бош соврини ҳам бошланишига чакки эмас.


Шереметьевода ушланган суриялик қочқинга нисбатан жиноий иш очилди\n23:30 / 29.10.2015\nШереметьево аэропортининг транзит зонасидаги суриялик қочқинга нисбатан жиноий иш очилди. Бу ҳақда Россия федерал миграция хизмати бошлиғини Константин Ромодановский маълумотига асосланиб, РИА Новости хабар бермоқда.\nСуриялик қалбаки ҳужжат билан чегарани ноқонуний бузганликда гумон қилиняпти. Ромодановскийнинг таъкидлашича, Сурия фуқароси тергов остида бўлиб турган бир пайтда, унга бошпана масаласини кўриб чиқиш мумкин эмас.\nУнинг сўзларига кўра, миграция хизмати суд ҳукмидан кейингина “унга Россия ҳудудидан бошпана бериш масаласини қайта кўриб чиқади”. Агар ижобий ҳукм чиқарилса, у қочқинлар учун ташкиллаштирилган марказлардан бирига олиб бориб жойлаштирилади.\n10 сентябрь куни Шереметьевога Ироқ ва Сурия паспортига эга тўрт фарзандли эга оила келди. Улар қариндошлари яшайдиган Самарага боришни режалаштиришган эди. Божхона текширувидан ўтишаётганда, улар бошпана сўрашган. Россия федерал миграция хизмати ходимлари уларни текшириб кўришганда, паспортлари қалбаки бўлиб чиққан эди.


Францияда Меҳнат қонунчилиги ислоҳотларига қарши иш ташлашлар ўтказилади\n16:43 / 11.05.2016\nФранциядаги 7та касаба уюшмалари раҳбарлари 17 ва 19 май кунлари умуммиллий норозилик акцияси ўтказишларини эълон қилишди. Улар ҳукуматнинг мамлакат парламентини четлаб ўтган ҳолда меҳнат қонунчилигида ислоҳотлар ўтказишига қарши шундай йўл тутишмоқчи, деб ёзади Le Figaro газетаси.\nБундан ташқари, касаба уюшмалари яқин ҳафталар ичида ислоҳот лойиҳасига қарши бошқа акциялар ўтказиш имкониятини ҳам рад этишмаяпти.\nКасаба уюшмалари ҳукумат таклиф этаётган ислоҳотларга қарши чиқмоқда. Улар парламент депутатлари маъқулламасдан, лойиҳани ижро этиш мумкин эмас, деб ҳисобламоқда.\n10 май куни Франция ҳукумати мамлакат Асосий қонунининг 49.3 моддасидан фойдаланган ҳолда лойиҳани маъқуллаш ниятида эканини билдирган эди. Унга кўра, вазирлар маҳкамаси айрим талабларни бажарган ҳолда қонун лойиҳаларини парламент муҳокамасига киритмасданоқ қабул қилишлари мумкин.\nҲукумат Меҳнат қонунчилиги лойиҳаси борасида ушбу имкониятидан фойдаланиш ниятида. Чунки Меҳнат қонунчилиги ислоҳотлари ҳукуматни бошқараётган социалистлар орасида ҳам турли қарашларга сабаб бўлмоқда.\nФранцузлар аллақачон Меҳнат вазири Мириам Ал Комри томонидан ишлаб чиқилган лойиҳага ўз норозиликларини билдириб, намойишлар ўтказишган.\nҚонун лойиҳасига кўра, иш берувчилар иш соатларини эркин белгилаш ҳамда қўшимча иш соатлари учун ҳақ белгилашда касаба уюшмаларини четлаб ўтган ҳолда бевосита ишчининг ўзи билан келишиб олиш ҳуқуқига эга бўлади.\nШу билан бирга, ишчиларни бўшатиш жараёнини ҳам соддалаштириш кўзда тутилган.\nКасаба уюшмаларининг фикрича, қонун лойиҳаси ҳукумат таъкидлаётгандек, ишсизликка қарши курашда ёрдам бериш ўрнига, биринчи навбатда меҳнат шароитларини ёмонлашувига олиб келади.


Шайтоннинг икки найранги\n20:00 / 27.07.2019 1887 pdf Ўқиш режими + -\nМаълумки, Исломдан олдин ароқхўрлик жуда кенг ёйилган эди. Кишилар ароқхўрлик билан фахрланишар, бу борада мусобақалашиб, бир-бирларидан ўтишга ҳаракат қилишарди. Хамр шоирларнинг шеърида, муғаннийларнинг қўшиқларида бош ўринда турарди. Кишилар ароқсиз ҳаётни тасаввур ҳам қила олмас эдилар. Албатта, бу жамиятни ароқхўрлик иллатидан тозалаш осон эмас эди. Шуларни эътиборга олиб, бу муаммони муолажа қилишда Қуръони Карим аста-секинлик билан, даражама-даража ҳаракат йўлини тутган.\nИшончли ҳадис китобларида ривоят қилинишича, ҳазрати Умар ибн Хаттоб: «Эй Парвардигор! Бизга хамр тўғрисида шифо бўладиган баён бергин!» – деган эканлар. Вақти келиб, Бақара сурасидаги «Сендан хамр ва қимор ҳақида сўрарлар. Сен: «Иккисида катта гуноҳ ва кишилар учун манфаат бор ва гуноҳлари нафларидан каттадир», – деб айт» деган оят нозил бўлди. Умар розияллоҳу анҳуни чақириб, у кишига бу оят тиловат қилиб берилди. У киши яна: «Эй Парвардигор! Бизга хамр тўғрисида шифо бўладиган баён бергин!» – дедилар. Сўнгра, вақти келиб, Нисо сурасидаги «Эй иймон келтирганлар! Маст ҳолингизда намозга яқинлашманглар» деган оят нозил бўлди. Ҳазрати Умар чақирилиб, бу ояти карима ҳам у кишига тиловат қилиб берилди. У киши яна: «Эй Парвардигор! Бизга хамр тўғрисида шифо бўладиган баён бергин!» – дедилар. Ва, ниҳоят, Моида сурасидаги «Албатта, шайтон ароқ ва қимор туфайли ораларингизга адоват ва нафрат солишни ҳамда сизларни Аллоҳнинг зикридан ва намоздан тўсишни истайдир. Энди тўхтарсизлар?!» ояти нозил бўлди. Яна ҳазрати Умар чақирилиб, бу оятни ҳам тиловат қилиб беришди. Шунда у киши: «Тўхтадик!!! Тўхтадик!!!» – деб қичқирдилар.\nАллоҳ таоло Ўз ҳукмларини мусулмон жамияти ҳаётининг барча соҳаларига жорий эта бориб, ҳамма соҳаларда ҳалол нима-ю, ҳаром нималигини баён қилиб, бу илоҳий қонунлар остида яшовчи жамиятни турли бўлмағур ҳукмлар ва қонунлардан, урф-одатлардан, руҳий-маънавий жиноятлардан, ақийда бузуқлигидан, зулм ва жиноятлардан ҳамда ноҳақ муомалалардан тозалаб келмоқда. Ўзининг каломида ҳам ноисломий жамиятларда кенг тарқалган, кўплаб халқларнинг бошига мусибат бўлиб ёғилган баъзи нарсаларнинг ҳаромлигини билдиради.\nЭй иймон келтирганлар! Албатта, хамр, қимор, бутлар ва (фол очар) чўплар ифлосдир. Шайтоннинг ишидир. Бас, ундан четда бўлинг. Шоядки, зафар топсангиз. (Моида сураси, 90-оят).\nАраб тилида «хамр» сўзи «тўсиш», «беркитиш» маъноларини англатади. Тановул қилган кишининг ақлига таъсир этадиган, унинг ақлини тўсадиган, беркитадиган, бошқача қилиб айтганда, маст қиладиган ҳар бир нарсага «хамр» дейилади. Набий соллаллоҳу алайҳи васалламнинг ҳадисларида «Ҳар бир маст қилувчи нарса хамрдир, ҳар бир хамр ҳаромдир», дейилган.\n«Бас, ундан четда бўлинг. Шоядки, зафар топсангиз», – демоқда.\nЯъни «Шоядки, ушбу ифлосликдан ва шайтоннинг ишидан четда туриш мўмин бандаларнинг нажот топишларига сабаб бўлса», – демоқда.\nКейинги оятда эса Аллоҳ таоло хамр билан қиморнинг зарарларини ҳам ушбу суранинг сиёқига мос келадиган равишда эслатиб ўтмоқда:\nﭡ ﭢ ﭣ ﭤ ﭥ ﭦ ﭧ ﭨ ﭩ ﭪ ﭫ ﭬ ﭭ ﭮ ﭯ ﭰ ﭱﭲ ﭳ ﭴ ﭵ ﭶ\nАлбатта, шайтон хамр ва қимор туфайли ораларингизга адоват ва нафрат солишни ҳамда сизларни Аллоҳнинг зикридан ва намоздан тўсишни истайдир. Энди тўхтарсизлар?! (Моида сураси, 91-оят).\nЮқорида ўтган оятларда аввалги умматларнинг ҳалокатига уларнинг ораларига тушган адоват ва хусумат ҳам сабаб бўлгани эслатилган эди.\nБундай ўзаро адоват ва хусумат мусулмонлар орасида ҳам пайдо бўлишига хамр билан қимор сабаб бўлиши мумкинлиги таъкидланмоқда. Хамрнинг шахсга, оилага, жамиятга ва бутун инсониятга келтирадиган зарарлари ҳақидаги маълумотлар жуда ҳам кўп, маълум ва машҳурдир. Бу ҳақиқатларни бутун дунё – мусулмон ҳам, кофир ҳам, худосиз ҳам, ҳатто ароқхўрнинг ўзи ҳам яхши билади. Биз у маълумотларни такрорлаб ўтирмайлик-да, ушбу ояти каримада зикр қилинган зарарини – кишилар ўртасида адоват ва ёмон кўришга сабаб бўлишини эслаб ўтайлик. Агар эътибор берадиган бўлсак, қаерда ичкилик бўлса, ўша жойда кўнгилсизлик келиб чиқади. Ичкилик туфайли оилалардан бузилгани қанча, ака-укалар, ота-болалар, дўст-оғайни, қўни-қўшнилардан бир-бирига душман бўлгани қанча. Ишхона, маҳалла-кўй, тўй-маросим, дам олиш жойлари ва жамоатчилик тўпланадиган ерлардаги адоват ва ёмон кўришларнинг эса ҳисобига етиб ҳам бўлмайди. Ҳозирга келиб, ароқхўр давлат раҳбарлари сабабли ичкилик мамлакатлар орасига ҳам адоват солмоқда.\nШунингдек, қимор ҳам зарари кўп иллатдир. Айниқса, бу иллатнинг кишилар ўртасига адоват ва хусумат солиши ҳаммасидан ўтиб тушади. Буни содда мантиқ ҳам кўрсатиб туради. Ютқазган қиморбоз ўзидан бир дақиқада бир ҳаракат ила катта ёки оз миқдордаги маблағни ютиб олган қиморбозни ҳеч қачон яхши кўрмайди ёки унга ўзини дўст санамайди. Қиморнинг орқасидан чиққан жанжаллар, душманликлар, ёмон кўришлар, қотилликлар ҳақида ҳар доим эшитиб турамиз.\nАллоҳ таоло бу икки нарсани – хамр ва қиморни «ифлослик ва шайтоннинг иши» деб атамоқда. Аллоҳ Ўз бандаларига меҳрибон бўлгани учун уларни ифлослик ва шайтоннинг ишидан қайтаради. Нопок таомларни зарарли бўлгани учун ҳаром қилганидек, ифлос ишларни ҳам бандаларига зарарли бўлгани учун ҳаром қилади.\nУшбу ояти каримада зикр қилинган ароқ билан қиморнинг зарарларидан иккинчиси – уларнинг одамларни Аллоҳнинг зикридан ва намоздан тўсиши. Бу маълум ва тушунарли ҳол. Ароқхўрнинг ароқ ичишининг ўзи Аллоҳни эсламаслигига далил. Ичиб, маст бўлиб олгандан кейин эса умуман эсга олмайди. Бошқа ишлар қатори, намоз ҳам ароқхўрнинг эсидан чиқади. Шунингдек, қиморга берилиб кетган қиморбоз Аллоҳнинг зикрини ҳам, намозни ҳам унутади. Бу нарса ароқ ва қимор келтирадиган зарарларнинг энг каттасидир. Бошқа жиноятлар шу унутишдан келиб чиқади.\nАроқхўрликка қарши гапирсанг, баъзилар «Сенинг ишинг нима? Ичса, ўзининг пулига ичибди. Зарар кўрса, ўзи кўради», – дейишади.\nИсломда бундай фалсафа йўқ. Мусулмон одам фақат ўзи учун яшамайди. У ўзидан ташқари, оиласи, қариндош-уруғи, жамияти, қолаверса, бутун инсоният олдида масъулиятли шахс ҳисобланади. Энг муҳими – Аллоҳнинг олдида масъулиятлидир. Шунинг учун ҳам у аввало, ўз жони олдидаги масъулиятни ҳис этиб, ароқ туфайли молу мулкини, соғлиғини ва обрўсини йўқотиш билан ўзини қийнамаслиги керак. Шунингдек, оиласини ҳам қийнашга ҳаққи йўқ. Оилани боқиб, кийинтириб, яхши жой билан таъминлаб, унинг обрўсини ҳимоя қилиш ўрнига, топганини ичиб, етмаса, оиланинг бошқа аъзолари топган унча-мунча маблағни ҳам сарфлаб, уларнинг ҳам обрўсини тўкиш катта жиноят ҳисобланади. Шунингдек, қариндош-уруғлар ҳам ундаги ҳақларидан бебаҳра қолмасликлари керак.\nАроқхўр киши жамият унга яратиб берган имтиёзлардан фойдаланса-ю, ўзи унга хизмат қилиш ўрнига, тирик товон бўлиб, ногиронлик нафақаси сўраб турса, шунда ҳам ароқхўрлик «ўзининг иши» бўладими?!\nАроқхўрнинг Аллоҳ таоло олдидаги масъулияти ҳақида ҳар қанча гапирсак, шунча оз. Қисқа қилиб айтганда, ароқхўр Аллоҳни бутунлай унутган одам бўлади. Бундай одам ҳақида қандай қилиб «Ичса, ўзининг пулига ичибди, зарар кўрса, ўзи кўради», дейиш мумкин?!\nБулар оддий фуқаронинг ароқхўрлиги ҳақидаги гаплар. Энди агар ароқхўр масъул одам, вазифадор ёки ҳоким бўлса нима бўлади? Ароқни ўз пулига эмас, халқнинг пулига ичса, порага олган пулига ичса, ҳаромдан топган, бировнинг ҳаққидан юлиб қолган маблағига ичса-чи? Унда жиноят бир неча чандон кучаяди ва зарарлар ҳам шунчалик кўпаяди. Табиийки, Аллоҳнинг олдидаги гуноҳлар ҳам шунга яраша бўлади.\nҲар бир ишда фақат Аллоҳга ва Пайғамбар соллаллоҳу алайҳи васалламга итоат қилмоқ керак. Шунда одам икки дунё саодатига эришади. Бу итоатдан фақат банданинг ўзигина фойда топади. Пайғамбарнинг вазифаси – Аллоҳдан келган нарсани очиқ баён қилиб бериш, холос. У зот соллаллоҳу алайҳи васаллам бу вазифани мукаммал адо этдилар. Энди умматлар қиёматгача итоатда бўлишлари керак.\n16:03 / 27.07.2019 2817\n17:30 / 26 июль 769\nИслом инсон ҳаётининг фақат руҳий, маънавий камолотига эътибор берибгина қолмай, айни вақтда унинг жисмоний жиҳатларини ҳам қамраб олган. Мусулмон файласуфлар давоми...\n1701 00:38 / 30.09.2018\nКечаси бедор бўлиб, уни ибодат ила ўтказишни .қиёмул лайл, дейилади. Бу иш жуда ҳам фазилатли ҳисобланади. .Қиёмул лайл, ила машғул бўлган кишиларни Аллоҳ таоло ҳам, давоми...\n589 15:30 / 02 май\nУ дунёга келганида миттигина вужудни ҳаширалар чақалоқлар тортиб кўриладиган тарозига солишган эди. Бундан 44 йил олдин 1 кг 300 гр бўлиб туғилган Бахтиёр бугун 70 кг давоми...\n3207 16:00 / 03.08.2019\nДоимо ҳақ йўлда бўлинг, бу йўлда юргувчиларнинг озлиги сизни ташвишлантирмасин. Ботил йўлдан сақланинг, у йўлда ҳалок бўлгувчиларнинг кўплиги сизни алдаб давоми...\n2982 18:30 / 10 август\n995 21:00 / 07.08.2019\n1253 16:28 / 15.07.2019\n6709 16:57 / 17.05.2019


Депутат Айтматова «жонига теккан» твиттер-эккаунтини ўчириб юборди | ҚИРҒИЗИСТОН ЯНГИЛИКЛАРИ\nДепутат Айтматова «жонига теккан» твиттер-эккаунтини ўчириб юборди\nДепутат Ширин Айтматова Twitter микроблог платформасидаги эккаунтини олиб боришдан “зериккани” учун уни ўчириб юборганини Kloop.kgга берган интервьюсида айтди.\nИнтернетда @thelostroom номи билан таниқли бўлган машҳур ёзувчи Чингиз Айтматов қизи Ширин Айтматова 5 декабр куни ўз эккаунтига ёзишни тўхтатди. Бу унинг «Ата Мекен» партияси сафини тарк қилиш қарорини билдирганидан кўп ўтмай содир бўлди.\nАйтматованинг ўзи Kloop.kg мухбири билан телефон орқали бўлган суҳбатида 1200га яқин издошлари бўлган ижтимоий тармоқдаги эккаунтидан «чарчаганини» айтди.\n«Жўяли сабаб йўқ. Шунчаки жонимга тегди», — деди парламентарий.\nАйтматова Twitter микроблогидаги эккаунтини камида икки йил аввал очган. Унинг сўзларига кўра, Twitter у фаол иштирок этган ягона ижтимоий тармоқ бўлган.\nПарламентарий ҳозирча микроблог платформасида янги профиль очиш ёки очмаслигини билмаслигини айтди.\n«Ўйланиб кўраман. Ҳозир буни ўйлашга ҳам вақтим йўқ», — деди у.\nАйтматова ўз эккаунтини тўрт йил давомида олиб борган. Дастлаб унинг профили барча учун очиқ эди, бироқ сўнгги йили сиёсатчи унинг ёзмалари шахсий экани ва у кенг омма учун ёзмаётганини сабаб қилиб профильни махфий қилиб қўйганди.\nЎтган ҳафтада депутат Kloop.kg унинг «Ар-Намыс» кўпчилик коалициясини тарк қилмоқчилиги ҳақидаги твитларини чоп қилганидан ғазабланганди.\nДепутат микроблог платформасида ўзининг дангаллиги билан машҳур эди ва ўзининг эътирофига кўра, бу учун партия бошқармасидан танбеҳ оларди.\nСиёсатчилар Twitter платформасида\nАйтматова — парламент депутатлари орасида Twitter ижтимоий тармоғида эккаунти бор ягона сиёсатчи эмас. Бироқ у қирғиз сиёсатчилари орасида ижтимоий тармоқларда биринчилардан бўлиб фаоллик кўрсатган.\n«Ар-Намыс»нинг икки депутати — Дастан Бекешев ва Турсунбай Бакир уулу — қарийб ҳар куни ўз эккаунтларида номалар қолдиришади.\nДавлат мулозимлари орасида Транспорт ва коммуникация министри ўринбосари Нурлан Баяман ва Ижтимоий ривожлантириш минитсри муовини Эдил Байсалов ҳам Twitter микроблогида ўз эккаунтларига эга.\nАввалги мақолаҚизилқияда бола ўғирлаганликда гумонланган аёл айбига «иқрор» бўлди\nНавбатдаги мақолаКоррупцияни баҳолаш индексида Қирғизистон 174 давлат орасида 154 ўринни олди


БАХТ КЕЛТИРУВЧИ ГУЛЛАР » "Жиззах овози" газетаси расмий сайти\nОксалисни нафақат уйда, балки боғда, манзарали ўсимлик сифатида ҳам ўстириш мумкин. Яна бир ғаройиб, антуриум гули ҳам борки, кўпчилик уни "эркаклар бахти" деб аташади. Унинг 10 дан ортиқ нави бўлиб, қуёшни ёқтирмайди, юқори нам-ликда ўсади. Унинг заҳарли эканлигини ҳам унутманг. Аммо айнан антуриум эркакларга куч-қувват баҚишлаши билан бирга, муваффақият ва бахт келтиради.\nшаҳар Саломатлик марказининг раҳбари\n» ОРЗУЛАРИ ЎШАЛГАН АЁЛ\n» Назира опанинг хазинаси


БРОККОЛИдан ПИЦЦА тайёрлаш (Sog'lom pitsa tayyorlash) - UzShifo.Info - Sog'lom Yashash Tarzi Sirlari\nHome SOG'LOM TAOMLAR Bolalar uchun taomlar БРОККОЛИдан ПИЦЦА тайёрлаш (Sog’lom pitsa tayyorlash)\nFeruzabegim June 23, 2019 June 24, 2019\nПицца тайёрлаш, айниқса уни истеъмол қилиш кўпчиликнинг севимли машғулотларидан бири бўлса керак. Лекин пиццани кўп ейиш фойдали эмаслигини билсангиз керак: хамир, дрожа, ун… Аммо, ғам чекишга шошилманг. Брокколидан ҳам пицца тайёрласа бўлар экан. Қойилмисиз?\nПиццани ёқтирмайдиган бола бўлмаса керак, аммо сабзавотларни ҳамма болалар ҳам еявермайди. Сабзавотлар пицца хамирига беркиниб олган бўлсачи?:-)\nБу рецепт синовдан яхши ўтди. Сабзавот зўрға ейдиган болаларим бундай яшил пиццани паққос туширишди. Ўзим қойил қолдим. Тажриба муваффақият билан якун топди 👏👏👏😉\nБундай пицца хамири асосан майдаланган брокколи ва пишлоқдан таркиб топади ва унга ун ёки дрожа қўшилмайди.\nБрокколи – супер озуқа!\nБрокколи жуда ҳам фойдали бўлган супер озуқа ҳисобланади. Брокколи витамин, антиоксидант ва минералларга жуда бой. Оқсилга ҳам бой. Бир нечта тадқиқотлар натижаларига кўра, брокколи истеъмоли баъзи саратон турларидан ҳимоя қила олар экан. Ундан ташқари, брокколи истеъмоли ошқозон ва ичаклар учун жуда фойдали, шу билан бирга ич қотишининг олдини олади, юрак ва мия саломатлигини таъминлайди. Ҳа, айтганча, брокколи кўп итсеъмол қилиш қаришни ҳам секинлаштирар экан.\nБрокколининг фойдали ҳусусиятлари:\nМинерал, витамин, антиоксидантларга бой\nСаратондан ҳимоя қилиши мумкин\nҚондаги шакарни меъёрга келтиради\nЮрок учун жуда фойдали\nҲазм тизими учун фойдали\nИч қотишининг олдини олади\nМия саломатлигини таъминлайди\nВитамин С ҳисобига иммунитетни кўтаради\nТиш ва оғиз саломатлиги учун фойдали\nСуяк ва бўғимларни мустаҳкамлайди\nҲомиладорликнинг соғлом кечишига ёрдам беради\nТерини гўзал қилади ва қуёшнинг зарарли нурларидан ҳимоя қилади\n3 стакан майдаланган Брокколи (тахминан 2та бош брокколи)\n1 1/2 – 2 стакан қирғичдан чиқарилган табиий Пишлоқ\n2 дона Саримсоқ\n1/2 чой қошиқ қуритилган Орегано ёки Райҳон/Жамбул барглари\n1/4-1/2 чой қошиқ Туз\n1/4 чой қошиқ Мурч\nТомат пастаси ёки табиий Кетчуп (Organic Ketchup)\nHow to make broccoli cheese bread:\nДуховкани ёқиб, 220 С (425 F) гача қиздиринг. Пишириш листига пергамент қоғози тўшаб, тайёр қилиб қўйинг.\nБрокколини қирғичдан ўтказинг, пичоқда майдалаб чиқинг ёки ошхона комбайнида майдалаб гуруч холига келтиринг.\nМайдаланган брокколини ўрта оловда товада бир-икки айлантириб, қопқоқни ёпиб юмшагунча пиширинг. Жуда юмшаб кетмасин, бироз юмшаса бўлди.\nБрокколи юмшагач, оловдан олинг. Совугач, 4 қават марля орқали бироз сувини сиқиб ташланг. Брокколини кафтингизга олиб ғижимлаганингизда шакл олса, демак у тайёр. Агар шакл ушламаса, яна бироз сивини сиқиб ташланг. (Ажратилган сувини туз қўшиб ичиш ёки суюқ овқатларга қўшиб юбориш мумкин.)\nСуви сиқилган брокколи устига 1 – 1 1/2 стакан пишлоқ, 1та тухум, эзилган саримсоқ, орегано ёки райҳон, туз ва мурч солиб, аралаштиринг.\nАралашмани пергамент тўшалган листга ёйиб, шакл беринг. Сўнг бироз қизаргунча (15 дақиқа атрофида) духовкада пиширинг.\nПицца хамири пишгач, устига қолган ярим стакан пишлоқни сепиб яна 4-5 дақиқа атрофида ёки устидаги пишлоқ эригунча духовкада пиширинг.\n8. Пишган брокколи пицца устига кетчуп суриб чиқинг. Кетчуп устидан истасангиз кўкатлар сепиб чиқсангиз бўлади.\nБолалар яшил пиццани бир ўтиришда паққос туширишди!\nБошқа соғлом таомлар рецепти билан танишиб чиқинг: Соғлом Таомлар\nИнглиз тилида таомлар рецепти: Organicbiomama


С.Икромов: “Бирорта одамдан ўлганлар сони мингдан кам бўлгани ҳақида эшитмадим”\nФирдавс 13 май воқеаларидан буён бир неча ой ўтган бўлса-да, ҳали-ҳамон андижонликлар хаёлида, турмуш тарзида ўша ҳодисаларнинг асоратини яққол сезиш мумкин. Халқ орасида қўрқув ҳисси ҳали сўнгани йўқ.\n20-22 сентябрь кунлари Андижонда бўлиб, 13 май воқеалари юзасидан мустақил суриштирув ўтказган Ўзбекистон мустақил ҳуқуқ ҳимоячилари ташаббус гуруҳи раҳбари Суръат Икромов шуларни маълум қилди.\nУнинг сўзларига кўра, андижонликларнинг кўпчилиги шу пайтгача бўлиб ўтган воқеалар ҳақида бегона кишилар билан суҳбатлашишдан чўчийди.\n“Биз билан суҳбатлашганлар орасида гапирса ҳам исмини ошкор этмасликни илтимос қилганлар, очиқ-ойдин гапиришдан ҳайиқмаганлар ҳам бўлди. Мен шахсан қирқдан ортиқ киши билан гаплашиб, одамлар орасида ҳали ҳам қўрқув бор, деган хулосага келдим”, - деди С.Икромов.\nС.Икромов шунча ой ўтганига қарамай, кўпчилик Андижон фожеасидан кейин дом-дараксиз кетган яқинлари ва қариндошларини топа олмай келаётганини билдирди. Унинг андижонликлар сўзларига таяниб айтишича, яқинлари тақдирини билиш учун ҳуқуқ-тартибот органларига мурожаат қилган кўпчилик аниқ жавоб ололмаган.\nС.Икромов Андижон воқеаларида 187 киши ўлгани тўғрисида Бош прокуратура берган маълумотни шубҳа остига олди.\n“Кўпчилик 1,5-2 минг киши ўлганини айтяпти. Бундан катта сонни айтаётганлар ҳам бор. Бирорта одамдан ўлганлар сони мингдан кам бўлгани ҳақида эшитмадик”, - деди ҳуқуқ ҳимоячиси.\nС.Икромов расмий маълумотларда ўлган аёллар ва болалар сони жуда камайтириб кўрсатилганини таъкидлади. Унинг билдиришича, воқеа гувоҳлари Андижон воқеаларида жуда кўп аёл ва болалар ўлганини айтган. Ўша воқеаларда бола-чақаси билан қатнашган баъзи оилаларнинг қаерга ғойиб бўлгани ҳали ҳам маълум эмас.


Қирғизистонда ҳам ўзбекистонлик ишчилар учун патент жорий этилиши мумкин\nТезкор: : Сайланган сенаторлар рўйхати эълон қилинди\n17:41 02.09.2019 (Янгиланган 17:43 02.09.2019)\nҚирғизистонда ўзбекистонлик мигрантлар кўпайиши туфайли улар учун патент жорий этиш режалаштирилмоқда.\nТОШКЕНТ, 2сен – Sputnik. Сўнгги вақтларда Қирғизистонда ҳам ўзбекистонлик мигрантлар сони кўпайаётганини кўриш мумкин. Ушбу муносабат билан Қирғизистонда ўзбекистонликлар учун патент жорий этиш режалаштирилмоқда, Sputnik Қирғизистон хабарига асосан.\nМаълумки, Марказий Осиё ҳудудидаги аҳолининг тенг ярми Ўзбекистонда яшайди. Ўзбекистонда бугунги иқтисодий вазият эса кўпчилликни хорижий мамлакатларда иш қидиришга мажбур қилмоқда.\nХусусан, бугунги кунда Ўзбекистоннинг 2,6 – 3 миллион аҳолиси Россия, Қозоғистонда вақтинча ишлашга мажбур бўлмоқда.\n“Қирғизистон Евроосиё Иқтисодий Иттифоқига аъзо бўлганидан сўнг, ушбу мамлакат аҳолиси учун Россияда кенг имкониятлар очилди. Хусусан улар бу ерда патент расмийлаштирмасдан ишлаш ҳуқуқига эга бўлишди”, - дейди Қирғизистон бош вазири ўринбосари Кубат Рахимов.\nСўнгги вақтда Қирғизистонда кузатилаётган ҳолат шундан иборатки, ушбу мамлакатга қўшни Ўзбекистондан тобора кўпроқ киши меҳнат қилиш учун келмоқда. Улар асосан энг оғир мавсумий қишлоқ хўжалиги ишлари ёки қурилишларда ишлашади.\nБош вазир ўринбосари ушбу ҳолатни Болтиқбўйи мамлакатларидаги вазиятга ўхшатди. Литва ва Латвия аҳолиси иш қидириб Европага кетган бўлса, украиналиклар у ерга келиб ишламоқда.\nАксарият қирғизистонликлар иш қидириб Россияга кетган бир вақтда Ўзбекистонликлар Қирғизистонга келиб ишламоқда.\nУшбу вазиятда Кубат Рахимов Қирғизистонга келиб ишлайдиган Ўзбекистон фуқаролари солиқ тўлашлари керак ва улар учун патент жорий этиш керак деб ҳисоблайди.


Чироқчида айиқ, Муборакда эчкиэмар. Қашқадарёда нима бўляпти? - 7 Июня 2019 - www.SheJoT.CoM\nГлавная » 2019 » Июнь » 7 » Чироқчида айиқ, Муборакда эчкиэмар. Қашқадарёда нима бўляпти?\nЖорий йил 2-3 июнь кунлари эса ижтимоий тармоқларда Қашқадарё вилояти ҳудудида нобуд қилинган эчкиэмар тўғрисидаги хабарлар ва ўлдирилган ҳайвон сурати кенг тарқалди.\nЎзА воқеага аниқлик киритиш мақсадида Экология ва атроф-муҳитни муҳофаза қилиш давлат қўмитаси билан боғланди.\n— Мазкур ҳолат Қашқадарё вилоятининг Муборак туманида содир этилган. Вилоят Экология ва атроф-муҳитни муҳофаза қилиш бошқармаси инспекторлари жорий йил 13 май куни Муборак тумани ҳудудида ўтказган навбатдаги экологик рейд давомида Қарши — Муборак — Бухоро авто йўлига яқин бўлган чўл ҳудудида номаълум фуқаро томонидан нобуд қилинган ёввойи эчкиэмар аниқланди, — дейди қўмита ахборот хизмати ходими Севара Давлатова.\n— Мазкур ҳолат бўйича инспекторлар воқеа жойида ёввойи эчкиэмарни кўздан кечириб, ҳолат юзасидан тегишли далолатнома расмийлаштирилган. Ҳозирда мазкур қонунбузарликни содир этган айбдор шахсга нисбатан тегишли чора қўллаш масаласи кўриб чиқилмоқда. Текширув натижалари ҳақида қўшимча хабар берилади.


«Қайнонамга санъаткор эканим ёқмади». Блогер Хонзода эри билан яшамаётгани, бир ойлик даромади ва сериаллардаги ролларни сотиб олишаётгани - 20 Мая 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2022-06-30, 9:40 AM\nГлавная / Bosh sahifa » 2022 » Май » 20 » «Қайнонамга санъаткор эканим ёқмади». Блогер Хонзода эри билан яшамаётгани, бир ойлик даромади ва сериаллардаги ролларни сотиб олишаётгани\n«Қайнонамга санъаткор эканим ёқмади». Блогер Хонзода эри билан яшамаётгани, бир ойлик даромади ва сериаллардаги ролларни сотиб олишаётгани\nБлогер, фотомодель ва актриса Хонзода Қамбарова «Фитна», «Саодат» каби сериаллардаги роллари ва клиплардаги иштироки билан томошабинларга яхши таниш. Instagram’да эса уни бир миллиондан ортиқ кузатувчиси бор. «Дарё» мухбири Наргизахон Муродова Ханна тахаллуси билан танилган актриса билан интервью ташкиллаштирди. Суҳбат давомида Хонзода ҳаётидаги низоли вазиятлар, Instagram’дан даромади ва турмуш ўртоғи билан муносабатлари ёмонлашгани ҳақида гапирди.\n«Мен туғилганимда дадам касодга учраган»\n— Ҳаёт инсонни тарбиялаш билан бирга феъл-атворига ҳам ўз таъсирини ўтказар экан. Болалигимда уятчан, ювошгина қиз бўлганман. Афсуски, оиламиздаги моддий қийинчиликлар сабаб, болалик гаштини ҳам ҳис қилолмаганман.\nМен туғилмасимдан аввал дадам тадбиркорлик билан шуғулланиб, Ўзбекистонда «Волга» автомобилини сотиш билан шуғулланган экан. Опам ва акамнинг болалиги аслзодалар сингари ўтган. Мен туғилгач, дадамнинг иши чаппасига кетиб, касодга учраган. Хуллас, молиявий қийинчиликлар сабаб болалигим ҳавас қилгудек ўтмаган.\n7 ёшимдан бошлаб сут, қатиқ маҳсулотларини сотиб, мустақил пул топишни бошлаганман. Актриса бўлгунга қадар ширинлик, хўжалик совуни ва кийим-кечак ҳам сотиб кўрганман.\n«Оилали бўлгач режаларим ўзгарди»\n— 2014 йили «Мен ёлғончиман» номли фильмда суратга тушганман. Бу ҳаётимда туб бурилиш ясаган. 2017 йили Зарина Низомиддинова билан «Саодат» сериалида суратга тушиб, бир миллион сўм гонорар олганман. Ундан кейин «Браво» кулги жамоасига таклиф этилганман. 2019 йили жамоа билан катта саҳнага чиқиш бахтига муяссар бўлдим. Афсуски, куз ойида турмушга чиққанимдан кейин ижодий режаларим ўзгарди. Келинларнинг съёмкаларга бориши мумкин эмаслигини айтишгач, уйда вайнерлик фаолиятимни ривожлантиришга эътибор қаратдим.\n«Турмуш ўртоғимнинг оиласига актрисалигим ёқмади»\n— Аввалдан оила учун санъатни ташлайман, деган фикр бўлмаган. Чунки мен болалигимдан карьера ва оиласига бирдек эътибор берадиган аёлларни ҳурмат қилганман. Турмуш ўртоғим узоқ йил Россияда яшагани ва фикрлаш доираси европача бўлгани учун уни танлагандим. Аммо оиласи соф ўзбекона бўлгани учун ўртамизда баъзи тушунмовчиликлар бўлди. Яъни уларга санъаткор эканим ва вайнлар суратга олишим ёқмади. Санъатни танлаб, киносъёмкаларда иштирок этмаслигим мумкин. Аммо севимли ишим билан шуғулланишимга рухсат беришларини истагандим. Чунки аёл киши ҳам оиласи ва фарзандидан ортиб, ўзи учун ҳам яшаши керак-ку.\nМен бойликка учган ёки карьера учун оилани бир четга сурган инсон эмасман. Агар шундай бўлганида бадавлат инсон билан танишиб, оила қуришни ҳам ортга суриб юрган бўлардим. Аммо бундай яшаш менга тўғри келмайди.\n«Ажрашиб ўзгарди, деганларига гапим бор»\n— Турмуш ўртоғи билан ажрашиб ўзгарди, деб негатив фикр билдираётганларга гапим бор. Мендаги ўзгаришларнинг асосий сабаби — ўзимга бўлган ишончим ортгани билан боғлиқ. Охирги пайтларда мутахассислар билан кўп ишладим. Ҳатто юздаги бирор ҳуснбузар ҳам бежизга пайдо бўлмаслигини англадим. Яқинда съёмка сабаб Тошкент вилоятидаги маҳаллаларнинг бирига бордик. Бир аёл ёнимга келиб, гаплашди. Гап орасида нечинчи йил эканимни сўради. 1999 йил туғилганимни айтсам «Вой, деярли тенгдош эканмиз, мендан бор-йўғи икки ёш кичкина экансиз», деди. Аммо мен у аёлнинг 35-40 ёшларда деб ўйлабман. Юз эътиборни талаб этади, косметологга бормаган тақдирда ҳам унга табиий ниқоблар қўйиш керак. Хуллас, мен ўзимни севаман ва ташқи кўринишимга ҳамиша эътибор бераман. Аёл қадр кутса, аввало ўзини қадрлашни ўрганиши керак.\nОила қургач, ҳамма келинлар қатори оилага мослашган эдим. Тўйдан аввал ҳам ташқи кўринишимга эътиборли эдим. Аммо янги оила аъзолари кийиниш ёки пардозга чеклов қўйишгач, айтганларини қиласиз. Ҳозир кимгадир ниманидир исботлаш ниятим йўқ. Одам яхшилигини атрофдагиларга исботлайман, деб яшаса умри қандай ўтиб кетганини билмай қолади.\n«Яхши ролни сотиб олса ҳам бўлади»\n— Сериал ва киноларда кам суратга тушаётганимнинг иккита сабаби бор. Яхши сценарийлар деярли йўқ, баъзан нима ҳақида сериал суратга олишаётганини ҳам билишмайди. Кейин сериал гонорари жуда кам. Бир неча ой суратга олинадиган сериалда 10-15 миллион гонорар берамиз, дейишади. Аммо мен Instagram’даги битта реклама постини 1000 АҚШ долларига жойлайман. Шу боис, деярли рол ижро этишни истамаяпман. Кейин баъзи машҳур актрисалар пул бериб бўлса ҳам яхши ролларни сотиб олишяпти. Мен ҳам шундай қилсам бўлади, аммо «жиз» этадиган сценарий йўқ. Яхши рол бўлса гонорарсиз ҳам суратга тушишга тайёрман, аммо ҳозирча бунақаси учрамаяпти.\n«Турмуш ўртоғим билан ажрашганим йўқ»\n— Айримлар ўйлаганидек, ҳозирча турмуш ўртоғим билан ажрашганим йўқ. Биз қаттиқ аразлашдик шу боис бирга яшамаяпмиз. Кўп ҳолларда ўзбек оилаларининг ажралишига атрофдагиларнинг гап-сўзи сабаб бўлади. Бизда қайнона-қайнотадан ташқари, опа-сингил, ака-укалар ҳам икки ёшнинг ҳаётига аралашаверади. Улар сабаб гулдек оилалар ажралиб кетяпти. Бу жуда ачинарли ҳол. Турмуш ўртоғим билан ярашаманми-йўқми, буни вақт кўрсатади. Олдиндан ҳеч нарса деёлмайман. Ҳаракатни кўрсам шунга қараб муносабат билдираман.\n«Instagram’дан кўпроқ пул топаман»\n— Тадбиркорлик билан шуғулланиш мақсадида, кийим-кечак дўконини ҳам ишга туширгандим. Аммо ишлар кўплигидан дўконга чиқолмай қолдим. Ҳар куни реклама ёки вайн съёмкаси билан банд бўламан. Шу боис дўконни вақтинча ёпишга қарор қилдим. Аслида Instagram орқали пул топиш ҳам тадбиркорликнинг бир усули. Саҳифамга ҳар куни хизмат ва маҳсулот рекламаларини жойлайман.\n18 ёшимда ўз кучим билан Spark олиб, 23 ёшимда эса Captiva автомобилини харид қилдим. Шундан даромадим ҳақида билиб олсангиз бўлади.\n«100 000 АҚШ долларигача фойда»\n— Instagram’да гив-конкурсларни кўп ўтказмаганман. Чунки гив ўтказсангиз, илтимослар кўпайиб кетади. Шу боис, пулли марафонлар ўтказаман. Уларда озиш, гўзаллик, тадбиркорлик ва аёлларга керакли бошқа мавзуларда ўз тавсияларимни бераман. Шу кунгача мен ўтказган марофонлардан норози бўлишмаган. Гивларнинг ҳақиқийсига нисбатан сохталари кўпроқ. Ҳақиқий гивдан катта пул қолмайди, кўзбўямачилик учун ўтказганлардан эса 10 000 — 100 000 АҚШ долларигача фойда қилиш мумкин. Сохта гивлар ҳақида биламан, аммо айтолмайман. Ҳамма виждонига яраша иш қилади.\n«Икки ёшли қизимнинг 141 минг кузатувчиси бор»\n— Қизим Сафия учун ҳеч нарсани аямайман. Ўзим болалик гаштини ҳис қилмаганим учун болам кам-кўстсиз ўсишини истайман. Уйда қизим кўнглига келганини қилади, уришмайман. Назаримда болани уришиб эмас, тушунтириш йўли билан тарбиялаш керак. Лекин уни чеклаш, мумкин эмас деган тушунча билан тарбиялаш керак эмас.\nҲозирда қизимнинг Instagram профилини 141 мингта обуначи кузатади. Келажакда блогер ёки актриса бўлса қаршилик қилмайман. Буни истамаса мажбуран қизиқтириш ниятим ҳам йўқ.\n«Шахсий вертолётимда саёҳатга бораман»\n— Орзуларим жуда кўп. Уч қаватли уйим бўлишини ва саёҳатларга ўз вертолётимда боришни орзу қиламан. Бундан ташқари, яна фарзанд кўриш ниятим бор. Фарзандли бўлгач, қоматим билан боғлиқ кичик муаммони ҳал этиш учун пластик жарроҳлик амалиётини бошдан ўтказмоқчиман. Энг катта орзуларимдан бири ота-онамни ҳаж сафарига юбориш.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 155 | Добавил: #xabarlar, #uznews, #habarlar, #ahborot, #Yangiliklar, #Yangilik, #news, #newsuz, #новости | Рейтинг: 0.0/0


ОЧЛ юлдузлари: Кўзгуда ўзбекистонлик футболчилар / Olamsport.com\n02 авг 13:31\nОЧЛ юлдузлари: Кўзгуда ўзбекистонлик футболчилар\nТеглар : ОЧЛОФКЎзбекистон\nОФК сайти Осиё чемпионлар лигасида ўзини кўрсатган ҳамюртларимиз ҳақида мақола чоп этди.\nЎзбекистон клублари ОЧЛ йўлга қўйилганидан бери (2002/2003) мунтазам ушбу мусобақада иштирок этиб келмоқда. Ўтган вақт оралиғида бир неча юзлаб футболчилар мазкур турнирда тўп тепишга муяссар бўлдилар.\nЎзбекистон клуби ҳали Осиё чемпионлар лигасида ғолиб чиқмаган, бироқ турли йилларда "Пахтакор", "Бунёдкор" ва "Локомотив" ўзидан илиқ таассурот қолдирган дея оламиз. ОФК сайти турли йилларда ОЧЛда ўзини кўрсатган беш нафар футболчига алоҳида эътибор қаратди.\nОЧЛда ўтказган мавсуми - 11\nСервер Жепаровнинг ОЧЛдаги илк иштироки мусобақа ташкил этилган йилга тўғри келади. Ўшанда футболчи "Пахтакор" билан ярим финалга қадар етиб борганди. Шунингдек, у 2008 йил "Бунёдкор" таркибида ҳам ярим финалда ўйнаган. Ўз пайтида Осиёнинг икки карра "Энг яхши футболчиси" деб топилган Жепаров ОЧЛда 11 мавсумни ўтказган.\nЖепаров шунингдек, Жанубий Корея ва Саудия Арабистони клублари таркибида ҳам ушбу мусобақада иштирок этган. Кейинчалик "Локомотив"да фаолиятини давом эттирган моҳир ярим ҳимоячи 2016 йил чорак финалда ўйнаган. 2018 йил эса у Эроннинг "Истиқлол" клуби билан чорак финалга чиққанди.\nОЧЛда ўтказган мавсуми - 15\nКетма-кет икки йил "Пахтакор" таркибида ОЧЛ ярим финалига қадар етиб борган футболчилардан бири бу - дарвозабон Игнатий Нестеров. Нестеров шу пайтгача Осиё чемпионлар лигасида 15 мавсумни ўтказди. У легионер эмас, балки маҳаллий футболчи сифатида ОЧЛда энг кўп ўйин ўтказган ўзбекистонлик футболчи ҳисобланади. Нестеров "Пахтакор", "Бунёдкор" ва "Локомотив" сафида бир қатор унутилмас учрашувларда майдонга тушган.\n2014 йил "Локомотив" таркибига қўшилган Нестеров 2015 йилги мусобақада фақат битта ўйинда майдонга тушганди. Ўша йил "темирйўлчилар" гуруҳдан чиқа олишмаган. 2016 йил эса ҳам Нестеров, ҳам клуб учун муваффақиятли келиб "Локо" ўз тарихида биринчи бор чорак финалга қадар етиб борди. Ўшанда жамоа 1/8 финалда "Ал Ҳилол"ни мусобақадан чиқариб юбориб, 1/4 финалда "Ал Айн"га мағлуб бўлганди. Нестеров эса 10та ўйинда ўз дарвозасидан атиги 5та гол ўтказиб юборган.\nОЧЛда ўтказган мавсуми - 8\nМоҳир ярим ҳимоячи Одил Аҳмедов ОЧЛдаги дебютини 19 ёшида нишонлаган. Бу 2007 йилга тўғри келади. "Пахтакор" таркибида халқаро мусобақада иштирок этган Аҳмедов 2008 йил ОЧЛдаги илк голини урганди. Қолаверса орадан бир йил ўтиб жамоаси билан чорак финалга қадар етиб борган.\nБундан ташқари у БААнинг "Ал Айн" клуби билан кечган баҳсда 3та гол уриб хет-трик муаллифи бўлганди. Бироқ жамоа гуруҳдан чиққанига қарамай, 1/8 финалда "Ал Гарафа" тўсиғидан ўта олмаган. Кейинчалик Аҳмедов фаолиятини Россияда давом эттирди ва ОЧЛда ўйнаш бўйича танаффус юзага келди. 2016 йил Хитойга йўл олган футболчимиз "Шанхай СИПГ" сафида яна ОЧЛда фаолиятини давом эттира бошлади.\nОЧЛда ўтказган мавсуми - 10\nОхирги 15 йилда кўп кучли футболчилар қатори Тимур Кападзе ҳам Ўзбекистоннинг энг кучли 3та клубида ўйнаган. Дастлаб "Пахтакор" сафида ОЧЛда ҳаракат қилган Кападзе кейинчалик "Бунёдкор", сўнгра "Локомотив" билан ушбу нуфузли мусобақада иштирок этган. "Пахтакор" кетма-кет икки мавсум ярим финалга борган йил, қолаверса "Бунёдкор" ва "Локомотив" клубларининг ҳам энг муваффақиятли мавсумларида Кападзе жамоа билан бирга бўлган.\nКападзе "Бунёдкор"ни тарк этгач, фаолиятини турли йилларда Жанубий Корея, БАА ва Қозоғистонда давом эттирди. Сўнгра Ўзбекистонга қайтиб 2015 йил "Локомотив" билан шартнома имзолади ҳамда яна ОЧЛдаги фаолиятини давом эттирди. "Локо" ўз тарихида илк бор чорак финалга етиб борган йили Кападзе жамоадаги асосий футболчилардан бири бўлганди. У 37 ёшида ОЧЛдаги сўнгги мавсумини ўтказди.\nОЧЛда ўтказган мавсуми - 5\n"Пахтакор"да фаолиятини бошлаган Марат Бикмаев жуда ёш эди ҳамда ОЧЛ баҳсларида иштирок этмаган. У 2004 йил Россияга йўл олиб фаолиятини "Крилья Советов", "Рубин", "Спартак-Нальчик" ва "Алания" клубларида давом эттирди. Шунингдек Қозоғистоннинг "Актобе" жамоаси сафида ҳаракат қилди.\n2014 йил Ўзбекистонга қайтган футболчи "Локомотив" билан шартнома имзолади ва орадан бир йил ўтиб ОЧЛ баҳсларида майдонга тушди. Бикмаев ушбу мусобақадаги дастлабки голини "Ал Садд" дарвозасига киритган, "темирйўлчилар" мазкур беллашувда 5:0 ҳисобида зафар қучишганди. 2016 йил жамоасининг чорак финалга қадар етиб боришида муносиб ҳисса қўшган ҳужумчи кейинги мавсум Саудия Арабистонининг "Ал Таавон" дарвозасига 3та гол уриб хет-трик муаллифи бўлди. Шунингдек, ўтган йил "Пахтакор" таркибида халқаро ўйинларда иштирок этди.


Россия Халқлар дўстлиги Университети Ўзекистонда ўз ваколатхонасини очади Ўзбекистон янгиликлари\nРоссия Халқлар дўстлиги Университети Ўзекистонда ўз ваколатхонасини очади\n19 December 2019, 18:05\nЎзбекистон, Тошкент – Batafsil.uz ЯА. Россия Халқлар дўстлиги Университети Ўзбекистонда ўз ваколатхонасини ташкил этади. БУ ҳақида Россия Федарация Кнгашининг навбатдаги йиғилишида давомида мазкур ОТМ ректори Владимир Филиппов маълум қилган.\nУнинг айтишича, Ўзбекистонда рус тилини ўргатиш ва педагоглар малакасини ошириш каби йўналишлар бўйича фаолият олиб борилади. Ваколатхона яқин орада ўз ишини бошлайди.\nТаъкидлаш лозимки, Россия Халқлар дўстлиги Университети Россиянинг энг кўпмиллатли ва кўп тармоқли университети ҳисобланади. Айни пайтда университетда дунёнининг 157та давлат вакиллари таҳсил олишмоқда.\nЖорий йилда мазкур университет QS рейтинги бўйича жаҳоннинг ТОП-400та университетлари рўйхатига кирган. Бундан ташқари, “яшил” университетлар рейтингида мазкур олий таълим муасасаси 38-ўринни эгаллаб, ушбу кўрсаткич бўйича Россияда етакчи эканлигини яна бир бор исподлаган.


Жавоҳир Зокиров: “Сотқин” фильмининг давоми суратга олиниши мумкин\n09:43 / 07.08.2015\nТаниқли киноактер Жавоҳир Зокиров “Сотқин” фильмининг давоми суратга олиниши мумкинлигини билдирди.\nУнинг айтишича. ушбу фильмдаги Ғулом образи ижро этар экан, бунақа одамларни содда, довдир қилиб кўрсата олмаслигини таъкидлади.\n“Чунки бундай ифлослар одамларни жуда яхши биладиган психолог бўлишади. Хўш, Ғуломни ўта олифта қилиб кўрсатганимизнинг сабаби нима? Халқимиз билсин бу одамлар қандай қилиб ичимизга кириб олишию, қандай қилиб ишини бажариб кетишини. Ҳаётда энг кучли одамлар энг оддий одамлар бўлишади. Кучлилар Ғуломга ўхшаб спектакль қўйиб бировларнинг устидан кулмайди. Бугун ёшларимиз кўпинча одамларнинг машинаси, гапирадиган гапи, пулига эътибор беради, аслида эса одамнинг ички\nдунёсига эътибор бериш керак. Ғулом образи орқали “одамлар, огоҳ бўлинглар, бунақа ифлосларга алданманглар, буларнинг охири вой” демоқчи эдим”, – дейди “Даракчи” нашрига интервьюда Зокиров.\nУ фильмда Ғуломни қамоққа олмасдан, қочириб юборишдан мақсад нима эканлигига ойдинлик киритди.\n“Фильмда Ғулом қўлга тушганида анча ишонарсиз бўлиб қолиши мумкин эди. “Шундай одамлар ҳалиям орамизда юрибди, улардан огоҳ бўлинглар” деган мақсадда уни “қочириб юбордик”. Кўпгина мухлислар фильмнинг давомини кутишяпти. Билмадим, эҳтимол давоми ҳам бўлиши мумкин”, – дейди киноактёр.


2019 йил Сизга нималарни ваъда қилмоқда 14-10-2021, 21:04 | Zamin.uz\n07:45 / 28.12.2018\n2019 йили умумий аҳволингиз меъёрида бўлади. Пулдан у қадар қийналмайсиз. Айниқса, ижод кишиларининг кайфияти йил давомида юқори чўққиларда бўлиши кутилади. Фақат қариндош-уруғлар билан йил бўйи келишмовчиликларга барҳам бера олмай қийналишингиз мумкин.\nЁз ойларида бошқалар каби дам олиш соатларингиз мўл бўлади. Агар табассум, жилмайишларни ҳадеганда ҳайдаб солавермасангиз, ҳар бир кунингиз гармония қуршовида бўлиши тайин. Асабийлик сизга фойда бермайди. Шу жумладан, спортнинг жароҳат етказиши мумкин бўлган турлари билан шуғулланишингиз ҳам тавсия этилмайди.\nЖамоат жойларига камроқ боринг. Қарама-қарши жинс вакил ё вакилалари билан ташқарида ишқий саргузаштларга берилманг. Бу жамиятдаги обрўйингизга путур етказибгина қолмай, саломатлигингизга ҳам раҳна солади.\n2019 йил, яъни, Тўнғиз йилида оила қурмаганларнинг ошиқ ва маъшуқалари кўп бўлади. Ҳатто, улар орасидан қай бирини танлашга ҳам ҳайрон бўлишингиз мумкин. Бундай лаҳзаларда қалбингизга қулоқ тутманг. Тафаккурга бўйсунинг. У сизга тўғри йўл кўрсатади.\nБилинг, тўнғиз енгилтабиатлиликни сира хуш кўрмайди. Шуни ҳисобга олинг. Ташқи кўринишингизга алоҳида эътибор беринг. Баъзилар никоҳга тайёр бўлмаслиги мумкин. Унда бу амалга алоҳида тайёргарлик кўринг.\nОилавий аҳволингиз рўзғор ташвишлари ҳамда молиявий муаммоларга қандай муносабатда бўлишингиз билан боғлиқ. Қанча тиришқоқлик билан яшаш учун курашсангиз, оилангиз шунча мустаҳкам бўлади. Жуфтингиз ва яқин қариндошларга эътиборли бўлинг.\nКўпчилик дўстларимиз 2019 йили уйда капитал таъмир амалларини адо этишлари мумкин. Айримлар эса янги уй сотиб олиш ҳаракатида бўлишади. Яқин инсонлардан пулни аяманг. Совғалар харид қилишдан тийилманг.\nБаъзилар хонадонида йилнинг иккинчи ярмида чақалоқ дунёга келиши кутилади. Шундай экан, ҳозирлигингизни кўриб қўяверинг. Қолаверса, 2019 йил оилалилар учун кутилмаган совғаларга бой бўлади.\nЙил бошидаёқ омад ва бойлик сиз томон юзланаверишини ҳасадгўйлар сира ҳазм қила олишмайди. Шунинг учун йил бошидаёқ бундай ғараз ва ҳасадга қарши кураш чораларини кўринг. Ниҳоятда эҳтиёткорлик билан иш тутинг. Молиявий масаладаги сирларни бировларга асло гулламанг. Пул топишда, мўмай даромад кўришда эса ақл зарур. У сизда бор. Фақат жойида ишлата билсангиз бас, мўмай даромад сизники.\nТадбиркор бўлсангиз, таваккалчилик билан боғлиқ ишлар учун пул тикманг. 2019 йил таваккалчиликни ёқтирмайди. Хайрия амалларига кўпроқ эътибор қаратинг. Пулларингизни йил давомида жойига ишлатинг. Кераксиз харидларга зеб берманг.\nТўнғиз йилида овқатланиш рационингиз ва режимга амал қилинг. Тунлари оғир ҳазм бўлувчи таомлар истеъмолидан тийилинг. Сабзавотлар, мевалар, бўтқаларни кўпроқ енг.\nСаломатлигингизда жиддий муаммолар кўзга ташланмайди. Лекин бу эрталаблари жисмоний машқлар қилишдан тийилиш дегани эмас.\nАйримларнинг ошқозонида йил ўрталарига бориб кичик муаммолар юзага келиши мумкин.\nСтрессли лаҳзалардан қочинг. Экстрасенсларга, фолбинларга қатнашдан тийилинг. Руҳий ҳолатингиз шундоқ ҳам аъло даражада бўлади. Қишда юқумли хасталикларга чалинишдан сақланинг. Компьютер қаршисида узоқ ўтириб қолманг. Кўриш қобилиятингиз пасайиб кетиши мумкин.\nТЎНҒИЗ ЙИЛИДА ТУҒИЛГАН МАШҲУРЛАР\nАмерикалик актёр Марк Уолберг, россиялик актёр Андрей Леонов, Михаил Пуговкин, англиялик актёр ва мусиқачи Хью Лори, хонанда Кристина Орбакайте, бастакор, продюсер Бари Алибасов\nТўнғиз йилида қисқичбақа буржида таваллуд топганларнинг ташвишли лаҳзалари, ишлари кўпайгандан кўпаяди. Йилнинг биринчи ярмида моддий жиҳатдан аҳволингиз янада яхшиланиши, қўшимча даромад келтирадиган ишлар юзасидан янги таклифлар келиб тушиши кутилади.\n2019 йили зинҳор ёлғизликда иш бажарманг. Сизга асосан жамоавий тарзда амалга оширилган ишлар наф келтиради. Дунёдан, жамиятдан ўзингизни олиб қочманг. Содир бўлаётган ҳодисаларга оптимист назари билан боқинг. Унутманг, ҳаракат — бу тўнғиз йилидаги сизнинг сокин ва бахтли ҳаётингиз.\nҚисқичбақа буржи остида таваллуд топганлар муҳаббатсиз яшай олишмайди. Лекин бу бебаҳо туйғуга меҳр билан ёндашинг. Вақтинчалик хушомадлар, мақтовларга учиб ҳаётингизни заҳарга қориштирманг.\nОила қурмаган бўлсангиз, ҳақиқий муҳаббатни қидиришдан тўхтаманг. Сиз 2019 йил феврали ва марти оралиғида тақдирингизни боғласангиз арзийдиган одамни учратасиз ва танишув лаҳзаларини бошдан кечирасиз.\nТашқи кўринишингизга йил давомида алоҳида эътибор қаратинг. Собиқ суюклингизга қайтишни хаёлингизга ҳам келтира кўрманг. Шунда тўнғиз йили сиз учун муҳаббат бобида ҳам омадли кечади.\n2019 йилда рўзғор ва хўжалик ишларига жиддий муносабатда бўлинг. Агар уйингизни таъмирлаш зарур бўлса, баҳор ойларида бу муаммони ҳал этишга ҳаракат қилинг. Айримларнинг хонадонида тўнғиз йилида янги меҳмон дунёга келиши кутилади.\nЙил давомида кўпчилик оила, рўзғор ташвишлари, учрашувлар, оила боқиш учун қўшимча даромадли ишларни амалга ошириш билан банд бўлади. Оиласизлар ҳам йил бошидаёқ ҳаракатларини қилиб, оила қуриш пайида бўлганлари маъқул. Бунинг учун қайсарлик одатингиздан воз кечишингизга тўғри келади.\n2019 йили моддий аҳволингиз худди булутсиз осмон каби беғубор бўлади. Мўлжалдаги пулларни осон йўллар билан тўплай биласиз. Ана унда кимдир саёҳатга отланиши, бошқа биров янги уй сотиб олиши, яна кимлардир оила қурмаган бўлса, шу ниятини амалга ошириши мумкин бўлади. Фақат пул топишда қонунни четлаб ўтишга уринманг. Тадбиркор бўлсангиз, янги шартномаларга имзо чекаётганда, сергакликни қўлдан бой берманг. Ҳасадгўйлар йўлингизга бузиб ўтиб бўлмас тўсиқлар қўйиши ҳам эҳтимолдан холи эмас.\nМолиявий масаладаги янги ғояларингиз амалга ошишида яқинларингиз, дўстларингиздан ёрдам оласиз.\n2019 йили бел қисмингизни мустаҳкамловчи машқларга эътибор қаратинг. Медитация, йога ҳам ортиқчалик қилмайди. Ошқозон-ичак йўлларида жиддий муаммо туғилишини хоҳламасангиз, овқатланиш меъёрларига ва режимга амал қилинг. Тўйиб ухлашни ҳам одат қилинг. Нонуштага бўтқа ва мевалар енг.\nАйримлар йил давомида руҳий жиҳатдан муаммоларга дуч келишлари мумкин. Врач кўригига боришдан тийилманг. Касалликнинг олдини олиш фойдалироқ бўлади.\nУкраиналик боксчи ва сиёсий арбоб Виталий Кличко, актриса Наталья Варлей, хонанда Алсу, ёзувчи ва журналист Эрнест Хемингуэй, россиялик актёр Илья Олейников, немис физиги Густав Людвиг Герц.\nМанба: "Ҳордиқ" “Замин” янгиликларини “Youtube”да кузатиб боринг\nЯнгиликлар » Ҳаёт тарзи » 2019 йил Сизга нималарни ваъда қилмоқда?


Бухорода алиментдан қарздор оталардан келгуси 5 йиллик учун алимент пуллари ундирилди\nБухорода алиментдан қарздор оталардан фарзандларининг келгуси беш йиллик таъминоти учун алимент пуллари ундирилди. Бу ҳақда «Дарё»га МИБ вилоят бошқармаси ахборот хизмати раҳбари Илҳом Турсунов хабар берди.\nТаъкидланишича, Бухоро туманида яшовчи алиментдан қарздор Д.Ҳ. 2018 йилдан ҳозирга қадар фуқаро С.Ф. фойдасига бир нафар вояга етмаган фарзанди моддий таъминоти учун алимент тўловидан бўйин товлаб келган. Бюронинг Когон тумани давлат ижрочилари томонидан тушунтириш ишлари олиб борилган. Ва натижада Д.Ҳ. хотинига вояга етмаган фарзанди учун 2021 йилнинг апрель ойидан 2026 йилнинг апрелига қадар бўлган беш йиллик алимент пули — 70 миллион сўмни бира тўла тўлаб берган.\nХудди, шунингдек, Жондор туманида яшовчи қарздор А.Ш.дан ундирувчи Н.Р. фойдасига икки нафар фарзандининг вояга етгунига қадар, яъни 2026 йилга қадар бўлган 73 миллион 500 минг сўмлик алимент пуллари ундирилган.\n«Мажбурий ижро бюроси органларида вояга етмаган фарзандларнинг моддий таъминоти учун пулларни ҳисоблаш ва тўлаш тартиб-тамойиллари қатъий эътиборда. Фарзандининг вояга етгунига қадар бўлган тўловини амалга оширишдан бўйин товлаб, қочиб юрган оталар ўртасида тушунтириш ишлари олиб борилмоқда. Бу ўзига хос ижобий натижани кўрсатганини яширишга ҳожат йўқ. Беш йиллик қарздорликни олдиндан ундирув ишлари жараёнида Пешку туманидаги икки оила ярашди», — деди Илҳом Турсунов.


ОДАМ САВДОСИ ЖАБРДИЙДАЛАРИ » "Жиззах овози" газетаси расмий сайти\nОДАМ САВДОСИ ЖАБРДИЙДАЛАРИ\nОммавий ахборот воситаларида одам савдоси хавфли жиноят эканлиги, у инсон қадр-қимматини ерга уриши ва айрим шахслар бунинг орқасидан мўмай бойлик орттираётгани тўғрисида огоҳликка даъват этувчи мақолалар, кўрсатув ва эшиттиришлар берилаётгани, жойларда турли тадбирлар ўтказилаётганлигига қарамай бу жиноятдан жабр кўраётганлар ҳамон учраб турибди.\nХорижий давлатларга ноқонуний йўллар билан бориб бойлик топиш иштиёқида ёки бошқаларнинг тоғ-тоғ пул топиш мумкинлиги ҳақидаги ваъдаларига учиб, мавҳумлик жарлигига қадам ташлаётган юртдошларимиз одам савдоси қурбонига айланиб қолишмоқда. Жумладан, жиззахлик Дилором ҳамда Моҳигул (фамилиялари тергов манфаатлари учун ошкор қилинмади) исмли қизлар ҳам бошқаларнинг ваъдасига учиб, жабрдийдаларга айланганлардан. Улар қисқа вақтда катта бойлик орттириш мақсадида Россияга бориб қуллик исканжасига тушиб қолишади, хўрликларни бошидан кечиришади.\nАйни даврда одам савдоси билан шуғулланувчи шахслар ўз қурбонларини қишлоқда яшовчи содда одамлар орасидан излашмоқда. Шунинг учун ҳам кейинги пайтда одам савдоси тузоҚига тушганлар орасида қишлоқларда яшовчилар сони кўпчиликни ташкил этади.\nОгоҳ бўлинг! Ўз эркингизни бегоналар қўлига топшириб қўйманг.\n» ЖИЗЗАХ ҲАРБИЙ ПРОКУРАТУРАСИДА: ОДАМ САВДОСИ ҚУРБОНИГА АЙЛАНМАНГ\n» ОДАМ САВДОСИ ЧЕГАРА БИЛМАС ЖИНОЯТ


Қозоқ шеърияти | Страница 6 из 7 | www.ziyouz.uz\nБош саҳифа Жаҳон шеърияти Қозоқ шеърияти (6)\nМузаффар Алимбоев (Мұзафар Әлімбаев) Павлодар вилоятининг Шарбақти туманидаги Маралди овулида туғилган. Қозоғистон Давлат университетини битирган. Истеъдодли шоир ўз мавзуси, чуқур тафаккури, ўзига хос оҳанглари билан қозоқ шеъриятини бойитди. «Қозоғистон халқ шоири” фахрий унвонининг соҳиби. У халқчил шеърияти, дидактика ва ҳажвга давоми…\nСирбой Мавленов (Сырбай Мәуленов) 1922 йил 17 сентябрда Тўрғай вилояти Жонгелдин туманида таваллуд топган. Аввал ўзи туғилиб ўсган қишлоқда, сўнгроқ Қизил Ўрда шаҳрида ўқиган. Иккинчи жаҳон уруши қатнашчиси. Шоирнинг дастлабки шеърлари 1937 — 1938 йилларда эълон қилина бошлаган. Илк тўплами давоми…\nХалқнинг севимли шоири, моҳир сўз устаси, улуғ оқин Жамбул (Жамбыл Жабайұлы) Авлиёота вилоятидаги Қоратов этакларида дунёга келган. У халқ оғзаки ижодиёти намуналарини болалигидан севиб ўрганди ва қозоқ халқи орасида айтишув санъатининг етакчиси сифатида шуҳрат қозонди. Шоирнинг ижоди муносиб тақдирланди. У давоми…\nМаҳамбет Ўтемис ўғли (Махамбет Өтемісұлы) Ички Бўкей ўрдаси, Бекетай аймоғи (ҳозирги Ўрол вилояти, Жойбек тумани)да туғилган. 1824-1829 йилларда Оренбургда ўқиган. Ёшлигидан шеър ёза бошлаган Маҳамбет маҳаллий амалдорларнинг кирдикорларини фош қилувчи асарлари учун 1829-1831 йилларда қамоқда ўтиради. Қамоқдан чиққандан кейин 1836-1837 давоми…\nЧоп этилган 16.02.2015 05.03.2018 МуаллифZiyouz.uz\nФариза Ўнғарсинова (Фариза Оңғарсынова; адабий тахаллуси — Сандувоч) Гурьев вилоятининг Новобогат туманига қарашли Манаш қишлоғида туғилган. Гурьев Давлат Педагогика институтининг тил ва адабиёт факультетини битирган. Илк шеърлари республика газета-журналларида босилган. Ф. Ўнғарсинованинг хизматлари қатор орден-нишонлар, фахрий ёрлиқлар билан тақдирланган. Республикада давоми…\nЧоп этилган 15.10.2014 13.02.2017 МуаллифZiyouz.uz\nКулаш Аҳметова (Күләш Ділдәқызы Ахметова) Қирғизистоннинг Кировка қишлоғида туғилган. 1968 — 1973 йилларда Қозоғистон Давлат университетида ўқиган. “Жалын” нашриётида шеърият бўлими мудири бўлиб ишлади. Шеърлари қатор қардош халқлар тилларига таржима қилинган. Анна Ахматова, Александр Межиров, Саломея Нерис, Назрул Ислом, Эдуардас давоми…\nМуқонов Собит Муқонович (Сәбит Мұқанұлы Мұқанов) (1900.13.4, ҳозирги Шимолий Қозоғистон вилояти Жамбул тумани — 1973.18.4, Олмаота) — қозоқ ёзувчиси ва жамоат арбоби. Қозоғистон Фанлар академияси академиги (1954). Фуқаролар уруши қатнашчиси (1918—20). 1930-35 йилларда Москвадаги Қизил профессура институтида ўқиган. Қозоғистон Ёзувчилар давоми…\nҚозоқ классик адабиётининг асосчиларидан бири, буюк шоир ва маърифатпарвар Абай (Иброҳим) Қўнонбоев (Абай Құнанбайұлы) Қозоғистоннинг Семипалатинск уездига қарашлн Чингизтов районида чорвадор оиласида туғилди. Ёшлик чоғларида мадрасада ўқиди. Кейинчалик рус мактабига қатнаб, рус тили ва адабиётини ўрганди. Абай, бир томондан, Шарқ давоми…\nЧоп этилган 01.10.2013 13.02.2017 МуаллифZiyouz.uz\nЖубан Мўлдағалиев (Жұбан Молдағалиев) Ўрол вилоятининг Тайнақ туманидаги “Жиланди” манзилида туғилган. 1940 йилда Ўрол Қишлоқ хўжалиги техникумини битирган. Иккинни жаҳон уруши қатнашчиси. Жубан Мўлдағалиев “Есир аёл тақдири», “Мен — қозоқман”, “Кишан очган”, “Сел”, “Бойқўнғир бош бармоқлари” ва бошқа ўнлаб шеърий давоми…\nТуманбой Мўлдағалиев (Тұманбай Молдағалиев) Олмаота вилояти, “Меҳнаткаш қозоқ” туманида дунёга келган. 1958 йили Қозоғистон Давлат университетининг филология факультетини битирган. Шоирнинг илк шеъри (“Украин қизига”) 1954 йили босилган. 1957 йили Талабанинг дафтари” номли илк тўплами нашр этилди. Шундан кейин унинг “Комила” давоми…


Юксак кийиниш маданияти ва нозик дидга эга 5 малика - Daryo\n19:32, 15.06.2020 64147\nЮксак кийиниш маданияти ва нозик дидга эга 5 малика\nҚироллик оиласи вакилларининг ҳаммаси ҳам қимматбаҳо ва ҳашаматли кийиниши мумкин, лекин дид ва услуби билан эсда қолувчилари саноқли бўлади.\nФранциянинг қиролича-консорти бўлган Мария Антуанетта Роуз Бертенга мансуб кенг ва узун либослар кийишни ёқтирган. Маликанинг суратларига назар ташлаб, даврга нисбатан дид ва нафосат билан кийинганини кўриш мумкин.\nГрейс шаҳзода Ренье III га турмушга чиқиб, Монака маликаси бўлгунига қадар актриса сифатида маълум бўлган. 50 йиллар киноюлдузи бўлган Келли ҳамиша ўзига хос кийиниш услуби билан бошқалар эътиборини тортган.\nҚиролича Елизавета II нинг синглиси малика Маргарет ўз даврининг мода тимсоли деб ҳисобланган. У кийиниш борасида қироллик тартиб-қоидаларидан четга чиқмаган ҳолда латофатли кўрсатувчи ва юксак дид билан тикилган либосларни танлаган.\nФото: Pop Sugar\n«Халқ маликаси» деб таъриф бериладиган Диана одамлар хотирасида нафақат оқила, раҳмдиллиги билан, балки кийиниш борасидаги ўзига хос услубда кийинадиган қатъиятли малика сифатида қолган. Ҳали-ҳануз дизайнер ва мода ихлосмандлари маликанинг образларидан илҳомланган ҳолда коллекция ва янги либослар яратади. Нафосат билан кийинишни уддалаган Диана барча аёллар учун гўзаллик тимсоли ҳисобланади.\nҚиролича Рания бошқа малика ва қироллик оиласи вакилларидан расмий услубда кийинишни афзал билиши ва ушбу услубда аёлларга хос назокатга урғу бериши билан ажралиб туради. У, асосан, қалам шаклини эсга солувчи ёки ўрта узунлигидаги юбка, блузка ва пиджак, ингичка пошнали учли туфли билан образ яратишни ёқтиради.\nФото: ХХ аср гўзаллик тимсоллари қандай келинлик либосида турмушга чиққан?\nМелания Трамп кимнинг образини кўчиради?\nШайх ва қироллар рафиқалари қандай соч турмакларини маъқул кўради? (фото)\nИордания қироличаси Рания ал-Абдулла кийинишда алоҳида эътибор берадиган 7 жиҳат (фото)\nШаҳзода ва маликаларнинг гўдаклигида олинган суратлари (фото)\nИванка Трампнинг Кейт Миддлтон, Меган Маркл ва бошқа маликалардан кўчирган образлари\n08:22 Бугун 852\n08:10 Бугун 3760\n07:56 Бугун 2270\n07:39 Бугун 1537\nЎзбекистон Хитойдан йиллик инвестициялар ҳажмини 2025 йилга бориб 5 млрд долларга етказишни режалаштирмоқда\n20:23, 25.10.2020 110641\n17:23, 26.10.2020 84243\n10:22, 26.10.2020 82394\n23:06, 25.10.2020 80864


У болаларда оғиз бўшлиғини тўғри парваришлаш борасида мустаҳкам кўникма ҳосил қилишга қаратилган.\nПойтахтимизнинг Миробод туманидаги 110-мактабда мазкур дастур доирасида ўтказилган тадбирда 1542 та болага профилактик тушунтириш дарслари олиб борилди.\nОқ доғлар тишларга ёпишиб олган овқат қолдиқлари таркибидаги бактерияларнинг кислота ишлаб чиқариши, кислота таъсирида эса кальций, фосфор ҳамда фторнинг ювилиб кетиши — касалликнинг бошланғич даври саналиб, махсус ашёлар билан тўйинтириш орқали уларни асл ҳолатига қайтариш мумкин. Ваҳолонки, оддийгина ҳаракат — тишларнинг ўз вақтида ва тўғри ювилмаслиги туфайли хасталик келиб чиқади.\nАйтиш мумкинки, кўпчилик тишини эрталаб, нонушта олдидан бир марта ювади, холос. Аслида эса нонушта ҳамда кечки овқатдан кейин бу ишни эътибор билан адо этиш керак. Чунки паста таркибидаги фтор тушликкача ва тундан тонггача (сўлак ажралмагани, ювилиб кетмагани боис) тишга сингиб, эмал қатламини мустаҳкамлайди.\n“Бир умрга ёрқин табассум” дастури орқали стоматологлар ҳамда ўқитувчилар учун боғча, мактаб болаларига оғиз бўшлиғини парваришлаш қоидаларини ўргатиш жараёнини ташкиллаштириш анча осонлашади. Ўқув методикаси стоматология, таълим ва халқаро маданият соҳасидаги экспертларнинг консультатив кенгаши ёрдамида ишлаб чиқилган. Дидактик материаллар болалар психологияси хусусиятларини ҳисобга олган бўлиб, улар болаларни оғиз бўшлиғи гигиенасига эътиборли бўлишга ундайди. Қўлланилиши осон бўлган дидактик материаллар ўғил-қизлардаги ўқув жараёнига қизиқишни мунтазам ушлаб туришга ёрдам беради. Ўқув жараёни ҳамда оғиз бўшлиғини парваришлаш борасидаги билимларни кучайтиришга боланинг оила аъзоларини жалб этиш муҳимлигини ҳам унутмаслик зарур.\nТошкент давлат стоматология институти бўлим бошлиғи.\nМазкур рукндаги бошқа мақолалар: « Оқилона турмуш тарзи — саломатлик гарови\tТашхис маркази иш бошлади »


Huawei компанияси Брюссел шаҳрида Ахборот хавфсизлиги марказини яратди\n14:44 / 11.03.2019 5369\nHuawei компанияси Брюссел шаҳрида ўз фаолиятини бошлайдиган Ахборот хавфсизлиги ва шаффофлиги марказини (Cyber Security Transparency Centre) яратди. Очилиш маросимида соҳа бошқаруви мутасаддилари, алоқа операторлари, бизнес ва ОАВ вакиллари иштирок этишди, GSMA раҳбарияти ва Бутунжаҳон иқтисодий форуми ташкилотчилари номидан нутқ сўзланди.\n“Ахборот хавфсизлиги соҳасида ишонч - бу рақамли дунёда энг асосийси, - дейди Huawei компанияси раиси Кэн Ху (Ken Hu). Ишонч фактларга таяниши, фактлар эса текширилиши, текширув ўз навбатида ягона стандартларга асосланиши керак. Рақамли дунёда ишончли муносабатларнинг самарали модели айнан шундай бўлиши керак деб ҳисоблаймиз”.\nHuawei компанияси раиси Кэн Ху (Ken Hu) очилиш маросимида нутқ сўзламоқда\nAll Cloud, маълумотларга интеллектуал ишлов бериш ва дастурий белгиланадиган ечимлар бўйича янги ишланмалар ишлаб чиқиш учун АКТ инфратузилма доирасидаги ахборот хавфсизлиги шароитида жуда мураккаб вазифаларни бажаришга тўғри келади. Консенсус ва техник стандартлар, текширув тизими ва қонун чиқарувчи ҳокимиятнинг мавжуд эмаслиги ушбу масалани янада чигаллаштиради. Соҳанинг барча иштирокчилари ва бутун жамият ахборот хавфсизлигини таъминлаш учун жавобгар саналади, шунинг учун ушбу масалани биргаликдаги уринишлар билан ҳал этиш талаб этилади.\nШунинг учун Huawei компанияси Брюссел шаҳрида Ахборот хавфсизлиги ва шаффофлиги марказини йўлга қўймоқда. Ушбу марказ давлат муассасалари, техник экспертлар, соҳавий ассоциацияларининг мулоқот ва ўзаро ҳаракат қилишлари учун платформа вазифасини ўтайди ва бу ерда улар рақамли дунёда хавфсизлик масалалари бўйича ягона фикрга кела олишлари мумкин.\nМарказда асосий учта масала ҳал қилинади. Биринчидан, марказда Huawei компаниясининг ахборот хавфсизлиги соҳасидаги стратегиялар ва етказмалар занжиридан тортиб НИОКР, маҳсулотлар ва ечимларгача бўлган комплекс ишланмалари намойиш қилинади. Бу 5G, буюмлар интернети, булутли ҳисоблашлар соҳасида Huawei компаниясининг маҳсулот ва ечимлари ҳисобига хавфсизликни таъминлаш бўйича амалий намуналарни кўрсатиш имконини беради.\nИккинчидан, Марказ компаниялар ва асосий манфаатдор томонлар ўртасидаги ўзаро алоқани соддалаштиради, натижада ахборот хавфсизлиги стратегиялари ва унинг таъминоти бўйича комплекс методика ишлаб чиқиш янада осонлашади. Янги технологияларни жорий қилишни осонлаштириш учун Huawei компанияси хавфсизлик стандартлари ва текшириш механизмларини ишлаб чиқишга ҳисса қўшган ҳолда, соҳавий ҳамкорлар билан ишлашни мақсад қилган.\nУчинчидан, Марказ маҳсулот хавфсизлигини синовдан ўтказиш ва текшириш учун платформа вазифасини ўтайди ва Huawei мижозларига қўшимча хизматларни тақдим этади.\nБрюсселда Ахборот хавфсизлиги ва шаффофлиги марказининг яратилиши ҳукумат, мижозлар ва бошқа европалик ҳамкорларга маълумотларни ҳимоя қилиш Huawei компаниясининг асосий ўзига хосликларидан бири эканлигини кўрсатиб беради.\nСтандартлар ва текширув: ишончли муносабатларни йўлга қўйиш учун самарали модель\nАхборот хавфсизлигининг таъминланиши барча манфаатдор томонлар, жумладан ускуна таъминотчилари, алоқа операторлари ва регуляторлар учун умумий мақсад саналади. Бу борада компания концепцияси - ”Хавфсизлик ёки ҳеч нарса”. Ахборот хавфсизлиги ва шаффофлиги марказлари мижозлар ва бошқа мустақил назорат қилувчи ташкилотларга умумий қабул қилинган стандартлар ва илғор методикаларга мувофиқ объектив, ишончли ва мустақил синовдан ўтказиш хавфсизликни текшириш имконини беради. Ушбу марказларда синовдан ўтказиш учун махсус шароитлар яратилган бўлиб, у ерда мижозлар ва бошқа ташкилотлар Huawei компаниясининг маҳсулотлари, дастурий таъминоти, техник ҳужжатлаштириш, синов воситалари ва мижозларга зарурий техник ёрдам кўрсатиш хизматидан фойдаланишлари мумкин.\n”Рақамли дунёда ахборот хавфсизлигига тегишли бўлган одамлар ташвишини яхши тушунамиз. Ушбу масаланинг ечими ҳамфикрлиликдан бошланади ва айнан шу мақсадда биз марказимизни очяпмиз. Стандартлар, текшириш механизмлари ва янги хавфсизлик технологиялари ишлаб чиқиш соҳасида янада яқин ҳамкорлик қилиш учун давлат мутасаддилари, стандартлаштирувчи ташкилотлар ва мижозларни таклиф қиляпмиз. Ҳамкорликда ишлаш орқали биз нарх шаклланишининг бутун занжири давомида хавфсизлик тизимлари самарадорлигини оширишимиз ва ишончли муносабатлар ўрнатишга ёрдам беришимиз мумкин”, дейди Кэн Ху.\nHuawei ноқонуний ҳаракатларда айбланмоқда\nАҚШ Huawei компаниясини қора рўйхатга киритди\nHuawei P30 Pro смартфони бўйича раддия берди


Замонавий молия тизими ва ундаги ислоҳотлар » Iqtisodiyot » Slayd » Slayd | Prezentatsiya | PPT\nAsosiy / SlaydlarIqtisodiyot Замонавий молия тизими ва ундаги ислоҳотлар\nFayl hajmi 818,19 kB\nМолия- ялпи ички маҳсулот ва миллий даромадни тақсимлаш асосида марказлашган ва марказлашмаган пул фондларини шакллантирилиши, тақсимланиши ва ишлатилиши билан боғлиқ муносабатлар мажмуидир.\nХорижлик иқтисодчи-олимлардан Э.Боди ва Р.К.Мертонлар:\nМолия (finance) – кишиларнинг маълум вақт давомида ўта тақчил бўлган пул ресурсларининг келиб тушиши ва ишлатилишини қай тарзда бошқаришлари ҳақидаги фандир».\nМуаллифлар таъкидлашларича, молиявий қарорлар яна шу билан хусусиятланадики, харажатлар ва даромадлар:\n- даврийлигига кўра фарқланади, яъни ихтиёрий вақтда турли хил хажмни изоҳлаши ва ўзаро мос келавермаслиги ҳам мумкин;\n- уларнинг аниқ оқибатларини олдиндан айтиб бўлмаслиги.\nМарказлаштирилган ва марказлаштирилмаган пул фондларини шакллантириш, тақсимлаш ва фойдаланиш борасидаги шакл ва усуллар мажмуаси ҳамда унда иштирок этувчи молиявий муассасаларга молия тизими дейилади.\nЖ.Ван Хорн : Молия тизими - давлат, фирмалар ва фуқароларга турли хил хизматлар кўрсатувчи молиявий муассасалар ва бозорларнинг мажмуаси.\nЛ.Дробозина : «Молия тизими - пул маблағлари фондини ташкил қилиш ва фойдаланиш жараёнидаги молиявий муносабатларнинг турли соҳаларини мажмуасидан иборат.\nГ.Поляк: молия тизими - давлат, хўжалик субъектлари ва уй хўжаликларининг пул маблағлари фондини турли хил усуллар ва шаклларда тақсимлаш жараёнидаги турли молиявий муносабатлар мажмуаси.\nВ.Ковалева: молия тизими- ижтимоий такрор ишлаб чиқариш жараёнининг субъектлари ўртасида жами ижтимоий маҳсулотни тақсимлаш ва қайта тақсимлаш бўйича пул муносабатларни ташкил қилиш шакли.\n2. Давлат молияси ва ундаги ислоҳотларнинг устувор йўнаишлари.\nБЮДЖЕТ ТИЗИМИДАГИ ИСЛОҲОТЛАР\nI босқич – 1991-2000 йиллар\nМустақил бюджет тизимини шакллантириш – “ўтиш даври”:\nбюджет даромадлари ва харажатларини қайта кўриб чиқиш ва таснифлаш;\nбюджет дефицитни камайтириш;\nкучли ижтимоий сиёсат – Давлат бюджетининг муҳим йўналиши сифатида;\nбюджетларо муносабатларни шакллантириш;\nбюджет ташкилотларини маблағ билан таъминлаш механизмини такомиллаштириш;\nбюджет таснифларини ҳалқаро стандартларга мақбуллаштириш ўз ичига олди.\nМиллий солиқ тизими ва уни ҳуқуқий асосларини шакллантириш;\nСолиқ тизимини соддалаштириш ва уни иқтисодиётнинг устувор йўналишларини рағбатлатириш тизхимини шакллантириш;\n2-босқич. 2001- ҳозиргача\nИқтисодиётни эркинлаштириш шарт шароитларига мувофиқ давлат молиясини ислоҳ қилиш ва унинг ҳуқуқий асосларини яратиш\n“Бюджет тизими тўғрисида”ги Қонунни амалга киритилиши;\nБюджет таснифи ва бюджетдан молиялаштириш тизимини соддалаштириш;\nДавлат бюджети харажатларини манзилли ва мақсадли йўналишини таъминлаш;\nБюджет харажатларини таркибий ислоҳ қилиш;\nҲудудларни дотациядан чиқариш ва маҳаллий бюджетлар молиявий имкониятларини барқарорлаштириш;\nДавлат молиясини бошқаришни ислоҳ қилиш;\nДавлат бюджетини ижросини Ғазна тизими жорий қилиш ва уни ривожлантириш;\nБюджет муассасаларини молиялаштиришни ислоҳ қилиш;\nЖойлардаги ижтимоий-иқтисодий ислоҳотларда маҳаллий ўз-ўзини бошқариш органларининг масуълиятини ошириш билан уларнинг молиявий имкониятларини яхшилаш;\nСолиқ юкини камайтириш;\nСолиқ маъмурчилигини такомиллаштириш;\nСолиқ тизимининг ҳуқуқий асосларини такомиллаштириш;\nСолиқ тизимини соддалаштириш.\nЗамонавий шароитларда бюджет тизимидаги ислоҳотлар\nбюджет дефицитини самарали бошқариш\nҒазначилик тизимини босқичма босқич ривожлантириш;\nбюджет қонунчилигини мустаҳкамлаш;\nўрта мудатли фисал сиёсат амалиётини жорий қилиш;\nнатижага йўналтирилган бюджет моделини жорий этиш;\nдотацион режимдаги бюджетларни тугатиш ва маҳаллий бюджетлар барқарорлигини таъминлаш;\nЎзбекистон Республикаси давлат бюджети тақчиллиги ва профицити динамикаси\nБюджет сиёсати натижалари\nҲорижий мамлакатларда солиқ юки\nМаҳаллий бюджетларни ўз-ўзини даромад билан қоплаши\nҲудудларни дотациядан чиқариш дастури\nТаълим муассасаларини реконструкция қилиш, капитал таъмирлаш ва жиҳозлаш бюджетдан ташқари Жамғармаси\nTeglar: 1179илиш бюджет молиявий тизими билан Давлат та1179симлаш турли Соли1179 Молия тизимини шакллантириш Бюджет исло1203 давлат такомиллаштириш таъминлаш жорий харажатларини чи1179ариш\nСоғлиқни сақлаш тизимини янада ривожлантириш борасидаги и ...\nАмалга оширилаётган кенг кўламли ислоҳотлар, аҳоли турмуш дараж ...\nАёллар юрт эъзозида\nБухгалтерия ҳисобининг концептуал асослари


Дилором Дилхоҳ. Куюктут (ҳикоя) | www.ziyouz.uz\nБош саҳифа Ўзбек насри онлайн антологиясиДилором Дилхоҳ (1979)Дилором Дилхоҳ. Куюктут (ҳикоя)\nДилором Дилхоҳ. Куюктут (ҳикоя)\nОчликнинг азоби тутди, ҳар ким қўли-қўнжига илашганини ютди. Аввал кўкка етдик деб кўкарганнинг барисини ейишди, кейин, селдрбош ҳам қуриб қопти, энди ўлмаймиз, дейишди. Шунда ҳам арпа каплаб қанча одам шишиб ўлди. Тирик қолгани буғдой пишиғига етган бўлди.\nЭрман деганнинг бари урушда, кунимиз ўзимизга қолди бу туришда, деб аёлман деганнинг барининг оти ўроқчи бўлди.\n– Биргад ўлсин, ой чиқсаям, кун чиқсаям шунга бўсин экан-да, – деб белини маҳкам тугди аёллар.\n– Отаси волос бўган, ўгай отасининг отиминан журипти бу жувонмарг, марднинг майдони у ерда, аёлман қолган Жовдот биргаддинг жойи қаерда? – деди аёллар.\nНорсулув қуш уйғонмай уйғонди, кечаси билан қуруқ чандирни шимиб йиғлаб чиққан гўдагига боқиб ичи ёнди. Чорасизликка чора топмоқчидек ўз-ўзига сўзланди:\n– Ор дегани устун келди, бунда қолмоқ ўлим бўлди. Отангам кеч кетиб, кетганигаям йилдан ошди, улим. Кўнгли бўш одам эди, кўнгилчан эди, охири “кўнгилли” бўп кетди. Ўзиям, ҳар нега қўл урса чин пишиғи минан киришарди, пашисттиям инига қувған бўлса керак, келганда олдига жугурип чиқасан, – деди дадилланиб.\nДадил бўлгани билан боласини кўтаришга бели чидамади. Катта бир бўхчани бўшатиб, боласини бола кўтарганга ўхшатиб белига туйди. Муқаддам чечаям чиққандир деб, тешикдан увада чопонни олиб, қўшнисига ҳам қараб қўйди.\nОзиб-тўзиб қоқ бўлган, эри кетиб тоқ бўлган Муқаддам ҳам эрганакдан осилиб қўшнисини чақирди, сўнг яна аллақачон йўлга тушган қизига бақирди, анов тош олмаминан, айронданам озгина олдингми, деди. Қизи ҳам ўн учларни қоралаган эсли эди, Самат қоранинг қизи эмасми, рангиям қора тусли эди.\n– Ҳа!.. Самат акам тушингизга кирдими, азондан туриб опсиз?.. – деди Норсулув боласининг бошидан тутиб ўроққа эгилар экан.\n– Эй… қўйсангиз-чи, нима қиламиз, бу кунларам бошда боракан, бир сўкиш кам-камда, айнанай, – деб қўшнисининг қўлидаги тугунчани олди.\nБанда ёғий бўлиб бошга кулфат солган билан Худо ўз марҳаматини аямади, шу йили ариқларда сув мўл бўлиб, омоч шудгор қилган бўз адирларда ҳам буғдой яхши бўлди. Қишлоқдан чиқа туриб, икки аёл элда туёқ зоти қуриб, мол ҳам далага ҳайдалмай қўйилган бўлса-да ҳамон оти “Подажотоқ” деб аталадиган жойдан ўтиб, тўғри буғдой дала боши – Куюктутга қараб кетишди.\nКуюктут шундай куюктут эди, Худо суйган суюк тут эди. Чақмоқ урган гавдаси қуламаган, бирон бад ниятли одам йўламаган. Ичи куйсаям кўкарган тут, эл билан элнинг дардини кўтарган тут. Ёмғирдан пана, иссиқда соя, чарчаб толиққанга суянчиқ, мисоли қоя. Беланчаклар осилса алла айтган, бева-бечоралар куйган борки, унга қайтган тут эди.\nҲамма куюктутни қоралаб жам бўлган вақти, вақти саҳар эди. Биргадирнинг жияни Салим оқсоқ оқсоқланиб деди: «Бугун бардаммисиз, чечалар?..» Эрига ҳам бошини кўтариб қарамаган аёллар, кўзлари ерда, бош ирғаб ҳа деган бўлди. Салим ҳам сўраган билан ҳамманинг аҳволи не эканини билди. Уям… кўп чатоқ чиқди, Ойсанамни олиб қочиб хотин қилиб шуни уқди:\n– Хотиннинг бари бир экан, тиллашсанг сенга тир экан. Тувғани шу бир қиз бўлди, яна тилагани бирамас, ўнамас, юз бўлди, – дедию хирмонжойга кетди. Куюктутдан одам ариб, Норсулув боласига имо қилиб қўшниси Муқаддам билан қизига секингина ҳозир, дедию тутга суяниб ерга ўтирди. Бовуридаги бўхчани бўшатиб, ярим кафт толқонни дока рўмолининг учига лўнда қилиб гўдагининг оғзига солди. Уйқудаги гўдаги онасини излаб қолди. Тут сояда ухлагунча ўғлини “ҳиё” лади, буғдойпояга кеч қолиб борганиям уялади. Елбешикка ҳам бир қараб қўйди: – Нима бўлсаям Ойсанамнинг қизи-да, ойпарчага ўхшайди-ей, – деди ичида. Норсулув оёғининг учи билан юриб кетди, чекига тушган ерни илғаб, қолганига югуриб етди.\nЯна бир шохи – қўлида беланчак, этагида бир бола куюктут қолди. Куюктутнинг танаси ўйиқ бир эшик бўлди. Паст шохида ел тебратган бешик бўлди. Елбешикни ел тебратди, шукур қилиб ўз кунини эл тебратди.\nКун қизиганида иш ҳам қизиди, рўмоли қийшайиб ўроқчи аёлларнинг сочи тўзиди. Қияни қиялаб ўрган Норсулувнинг кўзига қишлоқ қорайиб кўринди. Эри йўқ, бошэгаси йўқ, кўзига дунё торайиб кўринди. Тутамлаган буғдойи қўлида қолди, Норсулув атрофга назар солди.\n– Муқаддам чечанинг қора қизи ҳали ёш-да, орқада қопти, бечора кичкина бўлсаям ўроқ тутиб ризқини топди, – деди. – Болам! – деди-ю, бола меҳрини туйиб кетди, кўйлаги ҳўл бўлиб, билса, кўкрагида сути ийиб кетди.\n– Вой улим! – ўроқни ерга ташлади, кўзимас, кўксини ёшлади. Қулоғига олис бўлса ҳам бола йиғиси эшитилди. Бу йиғи овозини қулоғи эмас, кўнгли эшитгандай бўлди. Куюктутга етганида йиғлаган ўзиники эмаслигини билди. Елбешикка чопиб борди, бора солиб кўнглини ёрди:\n– Эй куюктутнинг остида ухлаган ой қизим, гиргиттонинг бўлай ўзим, сену менга деган кунам бордир-да.\nОйсанамнинг қизи ҳа деганда йиғлаб кўнавермади, кўзидан ёши тинавермади. Норсулув қизни олди, олиб этагига солди, қизни овутди:\n– Сен манов бўхчани қара, – деди, бўхча ичида ухлаб терга тушиб ётган ўз ўғлига имо қилиб:\n– Толқонди толлисиминан кўзини очмайди, отасининг ули-да, қиздинг йиғисигаям учмайди, – деди атрофга назар ташлаб. Ойсанамнинг қораси кўринмади, қора қумғоннинг ости тутаб ётар, тут остига ким келиб ким кетгани ҳам билинмас эди. Уйғотиб эмизай деса, ўғли уйқуда бўлди, йиғланганни овутмоқни қийин билди.\n– Келе…й қизим, энанг билиб жотирма, отанг гумон қилиб жотирма, – деб эна кўксини қизга тутди.\nҚизам эна айирмади, эма туриб бирам бурнини жийирмади. Бир кўкракни қоқалаб бўлди, ёт энада ухлаб бўлди. – Айтмайман, – деб қизни елбешикка солди, сўнг ўз ўғлини қўлига олди. Толқонни оғзидан олиб кўкрагини солди. У ҳам уйқусида толқон эмас, кўкрак сўрди, кўзини очиб оёқларини тираб кўрди. Куюктутда иссиқдан қочиб чумчуқлар соялади, Норсулув ўғлини яна “ҳиё”лади. Яна ишига чопди, кўкраги бўшаб ҳаловат топди. Ёпиқ қозон ёпиқлигича қолди…\nПешинда аёллар яна куюктутнинг остига қайтишди, ўзларича йигити йўқ қизларга ҳазил қилиб қўшиқ айтишди:\nКуёв тўнлар қавийсан,\nЁринг қани, ёр-ёр,\nЖўқди жўқлаб чиққани,\nБоринг қани, ёр-ёр.\nБир ваъдаси бормиди,\nКўзинг жўлда, ёр-ёр,\nЭрман деган олисда,\nЎзинг жўлда, ёр-ёр.\nЎроқ тутсанг буғдойинг,\nАйтмай десанг дардга дард,\nҚизу жувонлар ёр-ёр айтишди, Маллабой ўзича ўнга кирса ҳам сонга кирган бўлиб, қора қумғоннинг қорасини мўйлаб қилиб, қоракуя бармоқларини ёйиб роса ўйнади. Аёллар қотиб-қотиб кулишди, бир пайт отда Жовдот биргадирнинг яқин келиб қолганини билишди. Бу келибоқ сўкар деб, аёллар кўзини олиб қочиб буғдойпайкалга югургилади. Салим эса чўлоқ оёғига пайтава ўраёлмай шошиб қолди.\n– Жим!.. – деди Салим ҳам тоғасига, кўрсаткич бармоғини тутиб, чақалоқларга имо қилиб, аслида эса ўзи сўкиш эшитиб қолишидан, бир қамчи еб қолишидан қўрқди.\n– Ҳа жиян! Бу туришда мени жувонмарг қиласан-ов сен, сўкай десам… – деди Жовдот биргадир паст овозини баландлатиб, бир бешикка, бир Самадга қарар экан.\n– Эй сен менинг овзимға урма! План бор, план!.. Каттадан катта кўп, замон бунақа бўлса, – деди отининг жиловини тортиб.\n– Тушунаман, тоға…\n– Эй! Сен ниманиям тушунардинг эси паст, анов Қулмат чолга айт, буғдой янчишга яна отини бермаса, ўлса ўлигиниям мозорга қўйдирмайман, лекин, – деди кўзлари баттар важоҳатдан ёниб, тишлари тегирмон тошидай ғичирлар экан. Сўнг оти йўртиб кетди, феълида, Салимниям ҳар гапи билан ўйиб, туртиб кетди.\n– Эй!.. – деди Салим қўлларига тиралиб ўрнидан турар экан. – Сендай тоғаниям… донга тўйган хўроздай қип-қизариб… бу ердагилар буғдой бошоқдай эгилиб, тўкилиб бораётганини сен қайдан биласан?..\nСалим ҳам оқсоқланиб хирмонга кетди. Яна шу куюктут унинг ғам куюгини англагандай икки гўдакни овутиб қолаверди.\nКуюктутнинг бошидан қанча булутлар ўтди, қанча изғирин, қанча гармсел унинг-да бағрини эзиб кетди. У эса эридан “қора хат” олиб тул қолган аёлдек сукут сақлаб тураверди. Орадан беш йил ўтди, урушдан ким қайтди, ким қайтмади. Ҳар нега кўниб кўниккан эл элмасми, бировга кулиб, бировга лаънат айтмади.\nНорсулувнинг “кўнгилли” бўлиб кетган эри эса дом-дараксиз кетди. Норсулув йиғлашини ҳам, кулишини ҳам билмай “кўнгилли” эрини кута-кута яшашдан кўнгли қолди. Фақатгина эндигина уч ёшдан ошиб, «Отинг нима?» – деган саволга, – «Муйоджон!» – дейдиган ўғлига овуниб энди бор муроди ўғли эканини англади.\nВақт ўтаверар экан, эркаклар қайтиб Жовдот биргадирнинг боши эгилди. Кимлиги фош бўлди, беваю бечоранинг ризқини егани ҳазм бўлмади. Одамларнинг айтишича ҳозир ичагининг бир кулоч ери чириб ўсал бўлиб ётган ерида, тегишган қизи ҳам онаси билан келиб мол-мулк даъво қилаётган эмиш. Эшитганлар: «Тавба, бедаводан яна нимани даъво қилишар экан», – дейишди.\nСамат қора қўлтиқтаёқда келди, ҳозир сўкишларига яна сўкиш қўшилганмиш, фақат русча, хотини эса, – шу ўрисчани билмаганимга ҳам шукур, – дейди. Қора қизи улғайиб отасига парвона.\nЭлда гап кўп-да… Салим опқочиб уйланган эди, энди хотини эрини опқочганмиш… Эшитганлар «Салимам энасиникига кетипти», – дейишаяпти.\nБугун ҳам Норсулув қуш уйғонмай уйғонди. Бахмал жилдга – китобларнинг ёнига зоғоранон, ёнғоқ, майиз, туршак солди.\n– Мени ўйлама, болам, қўни-қўшни, тоғаларинг бор. Сен ўқишинг керак, ўқиб одам бўлсанг, элга қўшилсанг дейман, – дедию йиғлаб юборди.\nМуроджон онасини муродбахш кунларга қолдириб йўлга отланди. Катта шаҳарда онасининг айтишича, катта ўқишга – техникумга, кирган эмиш.\n– Вой катта ўқишмиш, анов қишлоқдаги Солиҳ тунов кун шаҳарга борган экан, ўқишдаман деб Мурод бир қиз минан журиптиймиш, – деди аёллардан бири.\n– Уят-ей, – деди яна эшитганлардан бири, – йўлидан озипти, отаси мундайчикин эмасди, энасига дард бўлмасайди, – деди яна биров. Норсулув унисиниям, бунисиниям эшитди.\n– Ўзимдинг болам, йўлидан озмайди, ҳали ўқиб катта бўп кеса, одамлар бир тилини тишлаб қосин, – деди ўзича мийиғида кулиб, ички бир ишончи тантана қилиб. Мурод шунда ҳам ҳа деганда келавермади.\n– Ўқишам осонмас-да, – деб далда берди у яна ўзига.\nНорсулув туш кўрди, тушида Муроджон тинмай, «Эна, мендан рози бўлинг», – дер эмиш. Норсулув чўчиб уйғонди, уйғонса эшик тақиллар, тушими, ўнгими, нимага уйғонганини ўзи ҳам билмай, юраги ҳадик олди.\n– Эй Худо, ярим кечаси келган хабардан қўрқаман, Муқаддам чечамикан ё?.. Ишқилиб биров ўтиб нетган бўмасин-да, – дедию токчадаги лампачироқнинг пилигини кўтариб, бошига рўмол ташлади.\n– Ким?.. – овозлари қалтиради беихтиёр.\n– Мен! Эна, Муродман! Очинг эшикни! – ташқаридан Муроднинг йигитларга хос залворли овози янгради.\n– Вой болам! – эшикнинг занжири шиқирлади. Остонада она бола қучоқ очиб кўришишди.\n– Бир ўзим эмасман, эна! – Мурод орқасига ўгирилди.\n– А?! – Норсулув энди гапга оғзини жуфтлаган ҳам эдики, хира чироқ ёруғида бошига катта рўмол ташлаган, қўлида тугун тутган бир қиз кўринди. Қош- кўзи пиликдай, қизнинг юзида табассуми балқиб, чироқ нуридан-да равшан нур таралгандай бўлди.\nМурод, қизга бир назар ташлаб, «энди бир кечага бизга жой берасиз-да, эна,» – деди. Норсулувнинг тили тутилди, ичига бир дард ютилди.\n– Бир кеча нима, минг кечага жой бераман, – деди яна юраги қандайдир бир орзиқиш туйиб.\n– Киравер, – Мурод яна қизга юзланди.\n– Кираверинг, тортиниб ўтирманг, қизим.\nҚиз бошқача илтифот кутгандек ҳадикда бўхчаси қўлида, секин девор тубига чўкди. Мурод онасининг ётган ўрнига ўзини таппа ташлаб, ёстиқдан онасининг ҳидини излаб соғинчдан юраги ҳаприқди.\n– Мен… у-бу топиб келай бўлмаса, – сукутни тушуниксиз сукут мавҳ этгандай бўлди.\n– Ҳеч нарса керакмас эна, тонг отсин, айтгандай бу келинингиз…\n– Санобар, тугунингни қўйсанг-чи, – Мурод ўзи етаклаб келган қизга яна ўзи термулиб завқланди.\nНорсулув тугунга узаниб, ҳаммасини тушунгандай бўлди. Қиз ҳомиладор эди.\n– Вой ўлмасам!.. Ҳа майли, отанг йўқ… айб ўзимдаям… – Норсулув унсиз йиғлади. Қиз бирдан тугунини кўтариб ўрнидан туриб қотиб қолди.\n– Вой ўтиринг, қизим, қаёққа?.. Бошам, савдосиям ўзимизники, қаёққа борасиз… – бу сафар унинг овози меҳрли, самимий ва ялинчоқ эди.\nХудо Норсулувга келин ҳам берди, сабр ҳам берди. Одамларнинг гапига ҳам қулоқ солмади. Негадир тил-забонсиз қолгандек, тилини ичига ютди. Кўнглига олмасин деб келинидан ҳам ҳеч нарса сўрамади . Келинини авайлади, минг йиллик ёлғизликни бошидан кечиргандек, бағри тўлганига шукур қилди. Муроднинг ўқиши чала қолса ҳам рўзғор ишларига берилганини кўриб, унинг юриш-туришида бедарак кетган эрининг дарагини кўргандай бўлди.\nКеч кириб ёмғир севалади.\n– Мен ҳозир, тандирнинг оғзини ёпиб келай, – деди Норсулув.\n– Мен ўзим, эна… – келин инграниб эшикдан чиқди. Норсулув жун титаётган жойида келинига хавотирли қараб қўйди.\n– Э…на!.. – ташқарида зорланди келин.\n– Ҳай, келин, – Норсулув ташқарига отилиб чиқди. Тандир эгнига суяниб дард чекаётган келинининг олдига етиб, ўчоқдай ўтириб қолди. – Ҳозир, ҳозир, айтиб қўйувдим, – Норсулув йиғлаб кулар эди.\nМурод ёмғирда ҳам ташқарида ўтирди, Норсулув ўғлининг елкасига пахтали чопонни ташлаб ўзи ҳам ёмғирда ўтирди. Норсулувнинг кўзидаги ёшини ёмғир ювар, ёмғирми, кўзёшми, ишқилиб ёғиб турди. Бир пайт ичкаридан чақалоқ йиғиси эшитилди.\n– Ўғил! Ўғил экан, – деди негадир кўзи ерда, ўзи терда. Кечаси зулмат эди, тонг ёришди. Она-бола суйиб-суймалаб чақалоқнинг олдига боришди.\nНорсулув келинининг йиғлаб ўтирганини кўриб, юраги сесканиб кетди, шошиб чақалоқни қўлига олди. Не кўз билан кўрсинки, чақалоқ оқ-оппоқ туғилган эди, сочию киприклари, ҳатто лаблари ҳам сутдек оппоқ.\nМурод ташқарига чиқиб сўкинди, Норсулув ташқарига чиқиб йиғлади.\n– Бу нима, қарғишми?.. Йўқ, Салим оқсоқ ҳам опқочиб… А!..\nНорсулув ичкарига югуриб кирди, келини яна ўша илк бора эшикдан кириб келганидагидек қайнонасининг важоҳатини кўриб ўрнидан туриб шошиб қолди.\n– Кимнинг қизисиз, қизим?! Отанг, энанг ким, деб ҳам сўрамадим, лаънатлаб сўраяпти демасин дедим, ота-энангизни сўрашгаям тилим бормади.\n– Отангиз… Салим оқсоқ эмасми?\nКелин бош ирғаб “ҳа” деди-ю:\n– Шундай дейишади, – деб қўйди.\n– Онангиз-чи, Ойсанамми?\n– Вой мен ўлай, фалакнинг гардишини қара, ҳеч нарса бежавоб эмасакан… – Норсулув яна жимиб қолди.\nТашқарига чиққанида кўча бошида кимдир:\n– Лампамой!.. Лампамой! Чироқмой… – деб бақирар эди.\nНорсулув ичкари кириб, токчадан пул олар экан, келинига юзланди:\n– Менга қўшша қарисаларинг бўгани, болангизни жони омон, сиз куйинманг, – деди.\nЛампамой сотувчи эшагини тўхтатганида:\n– Уч обжўш берсангиз бўлди менга, – деди. Буни кўриб атрофдагилар:\n– Невара қуллуқ бўсин, майли кўпроқ осин, чақалоқ бор-да, чақалоқли уй, – дейишди.\nНорсулув ичкари кириб лампачироққа лампамой солиб, пилигини ёқди, қолганини мис обдастага солиб, секин йўлга тушди. Юрганда ҳам секин юрди, лампачироқнинг олови ўчиб қолмасин, деди. Кўрганлар ёқа ушлади:\n– Кун кўрмаган кун кўрса кундуз чироқ ёқади деганлари шу бўлса керак, – дейишди ўзларича. – Йўқ, шу кейинги пайтлар сал ақлидан адашган, улниям номусига қўйди, – деди яна кимдир.\nКуюктут тутади, чўпонлар ҳайрон бўлди: «Ўзи куюктут бўлса, яна унга ким ўт қўйди экан?» – дейишди. Аммо, ёнаётган тут эмас эди…\nРукнларДилором Дилхоҳ (1979)\n← Аввалги Аввалги Акмал Саййид (1962)\nКейинги → Кейинги: Илҳом Зойир. Қоғоз пули (ҳажвия)